ARXEOLOQİYA VƏ ETNOQRAFİYA İNSTİTUTUNUN ELMİ ŞURASININ NÖVBƏTİ İCLASI KEÇİRİLDİ\nAprelin 18-də AMEA Arxeologiya və Etnoqrafiya İnstitutunun Elmi Şurası növbəti iclasını keçirdi. İclası açaraq İnstitutun direktoru, tarix üzrə elmlər doktoru, professor Maisə Rəhimova Şura üzvlərinə təqdim edilmiş iclasın gündəliyinə münasibət bildirilməsini təklif etdi. İclasın gündəliyinə təklif və dəyişiliklər barədə fikirlər olmadığından Elmi Şura iclasının birinci məsələsinin müzakirəsinə başlanıldı.\nElmi Şura iclasının birinci məsələsi İnstitutun əməkdaşı, tarix üzrə fəlsəfə doktoru Təranə Quluzadənin böyük elmi işçi keçirilməsi barədə idi. Məsələ ilə bağlı fikir və irad olmadığından Elmi Şura gizli səsvermənin keçirilməsi barədə qərar qəbul etdi.\nElmi Şura iclasının gündəliyində duran ikinci məsələ — hazır işlərin çap üçün müzakirəsi idi. Gündəlikdə t.ü.f.d. T.N.Göyüşovanın “Azərbaycanın tunc kəmərləri (son tunc-erkən dəmir dövrü)” əsərinin müzakirəsi olduğunu bildirən professor M.Rəhimova qeyd etdi ki, əsər t.ü.f.d. T.N.Göyüşovanın dissertasiya mövzusu idi. M.Rəhimova Şura üzvlərini məlumatlandırdı ki, əsərə t.ü.f.d. Təvəkkül Əliyev və t.ü.f.d. Şamil Nəcəfov müsbət rəy vermişlər. Təklif olundu ki, əsər çapa məsləhət görülsün və monoqrafiyanın elmi redaktorları t.ü.e.d. Hidayət Cəfərov və t.ü.f.d. Qoşqar Qoşqarlı təyin olunsunlar. Təklif açıq səsverməyə qoyuldu. Elmi Şura üzvləri yekdilliklə irəli sürülmüş təklifin lehinə səs verdilər.\nElmi Şura iclasının gündəliyində üçüncü məsələ — dosent elmi adı almaq üçün Məryəm Orucovanın, T.Şahbazovun, G.Axundovanın, A.Ələkbərovun, Ə. Əliyevin, T.Babayevin, X.Xəlillinin, Q.Qoşqarlının, K.Əliyevanın təqdim etdiyi sənədlərin müzakirəsi idi. İclasın sədri professor M.Rəhimova iclas iştirakçılarını dosent elmi adı almaq üçün namizədlərin sənədləri ilə tanış etdi. Təklif olundu ki, Təranə Quluzadənin böyük elmi işçi keçirilməsi və sənədləri dosent elmi adı almaq üçün təqdim edilmiş İnstitutun sadalanmış əməkdaşlarının namizədlikləri gizli səsverməyə buraxılsın. Təklif yekdilliklə qəbul olundu. Qərara alındı ki, gizli səsvermə üçün t.ü.e.d. Əsədulla Cəfərov (sədr), t.ü.f.d. Fərhad Quliyev və t.ü.f.d. Emil Kərimovdan ibarət say komissiyası seçildi.\nElmi Şura üzvləri gizli səsvermədə iştirak etdilər. Say komissiyası işini bitirdikdən sonra Elmi Şura iclasının sədri professor M.Rəhimova səsvermənin nəticələrini açıqlamaq üçün sözü Say komissiyasının sədri t.ü.e.d. Əsədulla Cəfərova verdi. Say komissiyasının sədri t.ü.e.d. Əsədulla Cəfərov yekunda 18 aprel 2018-ci il tarixli gizli səsvermənin 6 saylı protokoluna əsasən məsələ üzrə səsvermə nəticələrini açıqladı:\nAMEA Arxeologiya və Etnoqrafiya İnstitutunun Elmi Şurasının 26 üzvündən 22 nəfər iclasda iştirak edib. Səsvermə nəticəsində:\n1) böyük elmi işçi keçirilməsi üçün Quluzadə Təranə Nəsimi qızının namizədliyinə 22 nəfər lehinə,\n2) dosent elmi adı alması üçün Şahbazov Tahir Seyidəli oğlunun namizədliyinə — 22 nəfər lehinə, Əliyev Əsəd Tanrıverdi oğlunun namizədliyinə — 22 nəfər lehinə, Babayev Tofiq Ağababa oğlunun namizədliyinə — 22 nəfər lehinə, Axundova Gülnarə Kamal qızının namizədliyinə — 22 nəfər lehinə, Ələkbərov Abuzər İbrahim oğlunun namizədliyinə — 22 nəfər lehinə, Orucova Məryəm Rəsul qızının namizədliyinə — 22 nəfər lehinə, Qoşqarlı Qoşqar Oruc oğlunun namizədliyinə — 22 nəfər lehinə, Əliyeva Kəmalə Gülağa qızının namizədliyinə — 22 nəfər lehinə, Xəlilli Xaliyyəddin Dəsgiralı oğlunun namizədliyinə — 22 nəfər lehinə səs vermişlər.\nSəsvermənin nəticələri açıqlandıqdan sonra AMEA Arxeologiya və Etnoqrafiya İnstitutunun Elmi Şurası bir sıra cari məsələləri müzakirə etdi.


"Rabitəbank" şirkətinin adını və formasını dəyişdi - KAPİTAL BAZARLARINA QAYIDIR | marja.az\n"Rabitəbank" şirkətinin adını və formasını dəyişdi - KAPİTAL BAZARLARINA QAYIDIR\n"Kapital Partners"ə “Capital Partners İnvestisiya Şirkəti” adı verilib\n"Kapital Partners" Məhdud Məsuliyyətli Cəmiyyəti adını və təşkilati-hüquqi formasını dəyişib.\nMarja xəbər verir ki, şirkət artıq “Capital Partners İnvestisiya Şirkəti” adı ilə "Qapalı Səhmdar Cəmiyyət" formasında fəaliyyət göstərəcəkdir.\n2007-ci ildə yaradılmış və 80 manat kapitala malik olan “Capital Partners İnvestisiya Şirkəti”nin qanuni təmsilçisi İbrahim Mikaylovdur.\nŞirkətin 100 faiz təsisçisi "Rabitəbank" ASC-dir.\nŞirkətin nizamnamə kapitalını artıraraq lisenziya alacağı gözlənilir. Yeni qanunvericiliyə görə, bu məbləğ yardımçı xidmətlər üçün minimum 75 min manat, əsas xidmətlər üçün isə minimum 300 min manat olmalıdır.\n2010-cu ildə Qiymətli Kağızlar üzrə Dövlət Komitəsi “Kapital Partners” MMC-nin broker fəaliyyəti ilə məşğul olmaq üçün lisenziyasının fəaliyyətini dayandırmışdı.\nAvronu gücləndirmək planı açıqlanacaq - DOLLARIN HAKİMİYYƏTİNƏ QARŞI PLAN


CASCFEN təşkilatı Qırğızıstanda memorandum imzaladı\nOrta Asiyada uzunmüddətli səfərdə olan Orta Asiya və Güney Qafqaz Söz Azadlığı Şəbəkəsinin (CASCFEN) sədri Azər Həsrət aprelin 26-da Qazaxıstanın paytaxtı Astanada "Hüquq Media Mərkəzi" İctimai Fondu ilə qarşılıqlı dəstək və işbirliyi haqqında memorandum imzalayıb.\nCASCFEN-dən verilən məlumata görə, təşkilat Qırğızıstanda daha bir memorandum imzalayıb. 3 May Ümumdünya Mətbuat Azadlığı Günündə adı çəkilən təşkilatla həmin ölkədə fəaliyyət göstərən "Jurnalistlər" İctimai Birliyi arasında "Qarşılıqlı yardım və beynəlxalq səviyyədə dəstək yönündə işbirliyi haqqında" memorandum imzalanıb. Sonuncu Kanadanın Toronto şəhərində yerləşən Beynəlxalq Söz Azadlığı Mübadiləsi (IFEX) və Brüsseldə yerləşən Beynəlxalq Jurnalistlər Federasiyasının (IFJ) üzvüdür.\nMemorandumla tərəflər informasiya mübadiləsi, beynəlxalq təşkilatlarda və tədbirlərdə qarşılıqlı şəkildə bir-birilərinin mənafeyini qorumaq, eyni zamanda təmsil etdikləri ölkələrdə ifadə azadlığının, jurnalistlərin hüquq və azadlıqlarının qorunmasında birgə addımlar atmaq barədə öhdəlik götürür.\nMemorandumda o da qeyd edilib ki, tərəflər informasiya mübadiləsi zamanı yalnız qanunla qorunmayan və ümumaçıq informasiyalardan istifadə edə bilərlər.\nQırğızıstanın paytaxtı Bişkek şəhərində CASCFEN baş təmsilçiliyinin ofisində baş tutan imzalanma mərasimində qurumun Orta Asiya üzrə baş təmsilçisi Ramiz Məşədihəsənli və Qırğızıstanlı diplomat, fövqəladə və səlahiyyətli səfir Kuban Mambetaliyev iştirak edib. Sənədi CASCFEN-in adından sədr Azər Həsrət, "Jurnalistlər" İB-nin adından isə qurumun İdarə Heyətinin sədri Marat Tokoyev imzalayıb.\n“Mənə cadu olunub, evimdən 7 düyünlü şərf tapdım” - Müğənni\nKarateçilərimiz dünya çempionatına hazırlaşır


Övladlarınıza bu surəni öyrədin! | Muslims in Georgia\n2019-08-14 09:09:51 4969 Məqalələr\nQuranın övlada öyrədilməsi – dinimizin tövsiyələrindəndir. Hər bir valideyn məsuliyyət daşıyır ki, övladı Quranla tanış olsun və onu öyrənsin.\nİmam Sadiq (ə) buyurur: “Hər kim övladına Quran öyrədər – o, Qiyamət günü atasını və anasını çağırar və onlara iki behişt libası geyindirərlər. Onun nurundan behişt əhlinin üzü aydınlanar”.\nHəzrət Peyğəmbər (s) buyurur: “Hər kim övladına Quran öyrədər, Qiyamət günü Allah onun boynuna iftixar halqası taxar ki, əvvəl və axır insanların heyrətinə səbəb olar”.\nHəzrət Rəsuli-Əkrəm (s) başqa yerdə buyurur: “Elə insan yoxdur ki, övladına Quran öyrətsin, məgər o halda ki, Allah Qiyamət günü uşağın ata və anasına padşahlıq tacı əta edər və onlara iki behişt libası geyindirər ki, onun kimisini insanlar heç bir zaman görməyiblər”.\nAncaq Quran surələri arasında Məsumlarımız (ə) bir surəyə xüsusi əhəmiyyət verirlər və buyururlar ki, övladlarınıza həmin surəni mütləq öyrədin. Belə ki, İmam Sadiqdən (ə) gələn hədisdə oxuyuruq: “Övladlarınıza “Yasin” surəsini öyrədin. Çünki o, Quranın ətirli gülüdür”.\n“Yasin” surəsi Quranın qəlbidir və hər kim onu öyrənər, Quranın qəlbini öyrənmiş olar./Deyerler.


Elçibəyin qiyama görə suçladığı üç nəfər - Müsahibədən parçalar\nBir neçə gündən sonra 1993-cü ildə Gəncədə Sürət Hüseynovun başlatdığı qiyamın növbəti ildönümü olacaq. Artıq sosial şəbəkələrdə Sürət Hüseynovun qiyamı ilə bağlı müxtəlif mövzularda fərqli şəxslərin fikirləri yer alır, bəzən hansısa köhnə məlumatları yeni informasiya kimi cəmiyyətə təqdim edirlər.\nBir neçə gün bundan öncə isə Milli Dövlətçilik Partiyasının sədri Nemət Pənahlı, eləcə də sabiq Müdafiə naziri Rəhim Qazıyev mərhum Əbülfəz Elçibəyin əleyhinə müəyyən fikirlər işlədiblər. Hazırda bu mövzu ətrafında diskussiyalar gedir. Çoxları Əbülfəz Elçibəyin və onun komandasının Gəncə qiyamının qarşısını ala bilməməsindən, AXC hakimiyyətinin zəif olmasından, adi idarəçilik problemləri yaşamasından bəhs edirlər.\nTeleqraf.com 1993-cü ilin 4 iyununda Gəncədə baş verən qiyam, onu həyata keçirənlər, qiyamçı polkovnikə kimlərin dəstək verməsinə dair mərhum Əbülfəz Elçibəyin 1998-ci ildə mətbuata verdiyi müsahibədən bəzi məqamları təqdim edir.\nSözügedən müsahibədə mərhum prezident qeyd edib ki, 4 iyunda Gəncədə qiyam baş versə də, iyunun 13-də onun nəzarətində olan ordunun neytrallaşdırılması üçün cəhdlər edilib. O, hətta bu cəhdlərin kim tərəfindən olunduğunu da açıqlayıb: “Bu işdə üç nəfər – Rəsul Quliyev, Etibar Məmmədov və Rəhim Qazıyev xüsusi rol oynamışdı. Onlar Müdafiə Nazirliyinin bütün rəhbərliyini yığaraq tələb etmişdilər ki, bu işlərə qarışmamaq haqda qərar çıxarsınlar. Nəticədə mənə belə bir qərar göndərmişdilər ki, 4 iyun qiyamı siyasi məsələ olduğu üçün ordunun ona qarışması mümkün deyil. Mən yenidən Müdafiə Nazirliyinə zəng edib dedim ki, bu, birbaşa orduda baş vermiş qiyamdır. Və onun yatırılması üçün Müdafiə Nazirliyi ilə Baş Qərargah rəisi məsuliyyət daşıyırlar. Bununla belə, Müdafiə Nazirliyi öz funksiyasını yerinə yetirmədi və Surət Hüseynovun dəstəsi şəhərə daxil oldu”.\nƏbülfəz Elçibəy müsahibəsində daha sonra qeyd edib ki, iyunun 17-də Rəsul Quliyev və Etibar Məmmədov onun qəbulunda olub və Rövşən Cavadovun daxili işlər naziri olması təklifi ilə çıxış ediblər: “Onlar belə təkliflə çıxış etdilər. Etibar Məmmədovla Rəsul Quliyev mənə dedilər ki, onların daxili işlər naziri postuna namizədləri var. Mən Rövşən Cavadovun qiyamçılarla əlaqədə olduğunu deyəndən sonra öz namizədimi nazir təyin edəcəyimi bildirdim. Sonra onlar mənə dedilər ki, bu məsələni sabah bir də müzakirə edərik. Mən anladım ki, onlar mənimlə razılaşmaq niyyətində deyillər. Və artıq sabah başqa cür müzakirə ola bilər. Sabah məsələyə bir də qayıdılması o deməkdi ki, yeni müzakirəyə qədər hansısa zorakı hadisələr baş verəcək və Rövşən Cavadov hökmən daxili işlər naziri təyin ediləcək. Mən görürdüm ki, qiyamda iştirak edənlərin hamısı hakimiyyəti bölüşür. Etibar Məmmədova dedim ki, qiyamçılara qarşı mübarizə aparmaq istəyirsənsə, səni baş nazir təyin edim. O dedi ki, üç günlük nazir olmaq istəmir. Yəni, Surət Hüseynov bununla razı olmayacaq. Görünür, Etibar Məmmədov təsadüflərə arxalanırdı ki, birdən hadisələrin axarı dəyişə bilər”.\nMərhum Əbülfəz Elçibəy Nemət Pənahlının 4 iyun qiyamı zamanı oynadığı roldan da danışıb: “O, Gəncədə oturub, Bakıdan qiyama dəstək verən adamlarla əlaqə yaradırdı. Nemət Pənahlı qiyamın ən fəal iştirakçılarından olub”.\nEks-prezident sonda Pənah Hüseynin baş nazir postundan istefa verməsi barədə danışarkən bildirib ki, bu şəxsin istefa verməsi ilə bağlı öncədən hər hansı bir ideya olmayıb: “Sadəcə, Pənah Hüseynov dedi ki, “biz uduzmuşuq, mən özümü bu məsələdə uduzmuş sayıram və istefa verirəm”.


H. Harmancı qeyd edib ki, indiyə qədər ölkələrdə aparılan araşdırmalar zamanı peyvəndlə bağlı hər hansı ciddi yan təsir aşkarlanmayıb: “Amma yenə də izləmək, diqqət etmək lazımdır. Çünki klinik sınaqlar daha az sayda insan üzərində həyata keçirilir. Üçüncü faza sınaqlar 10 minlərlə insan üzərində yoxlanılır. 10 milyonlarla insan üzərində sınaqlar aparıldığı zaman daha fərqli nəticələr ortaya çıxa biləcəyi üçün daha diqqətlə izləmək lazımdır. İndiyə qədər hər hansı təhlükəli, ciddi, ağır yan təsirə rast gəlinməyib” (APA).\nKoronavirus Pfizer Hande Harmancı


Mərkəzi Bank manatın vəziyyətini müzakirə etdi, amma... » Ixlas.Az Haqqı deyə-deyə tək qaldım...\nIxlas.Az » Xəbərlər » Mərkəzi Bank manatın vəziyyətini müzakirə etdi, amma...\nMüəllif: Admin | Bölmə: Xəbərlər | Vaxt: 26-12-2015, 08:56 | Şərh sayı: (0) | Baxılıb: 956\nBanklar toplaşdı, Mərkəzi Bank dollarla krediti olan müştərilərə yardım göstərməyi tövsiyə etdi; Naxçıvanda isə müştərilər dollar kreditlərini əvvəlki məzənnə ilə ödəyəcək\nManatın ucuzlaşmasından sonra ölkə banklarının reytinqi də aşağı düşüb. “Fitch Ratings” Beynəlxalq Reytinq Agentliyinin son məlumatında ölkənin bir neçə bankının reytinqi aşağı salınıb. Azərbaycan Mərkəzi Bankı isə 2015-ci ilin sonunadək kapitalın adekvatlıq əmsalı həcminin 12 faizdən 10-dək azaldılmasını planlaşdırır. Bu barədə məlumatı da sözügedən reytinq agentliyi açıqlayıb. Məlumatda bildirilir ki, manatın məzənnəsinin kəskin aşağı düşməsi risk səviyyəsi üzrə ölçülmüş xarici valyutada inflyasiya vasitəsilə kapitalın kifayətliliyinə zərbə vurub və bəzi hallarda bu, pulköçürmələr üzrə əhəmiyyətli itkilərə gətirib çıxaracaq.\nMərkəzi Bank isə dekabrın 25-də təcili toplantı çağıraraq ikinci dvealvasiyanı müzakirə edib. APA toplantını Mərkəzi Bankda bank sektoruna və əhaliyə dəstək paketinin müzakirə olunması kimi təqdim edib. Görüşdə üzən məzənnə rejiminə keçiddən sonra yaranmış vəziyyət, onun bank sisteminə və bankların müştərilərinə təsiri müzakirə olunub. Bununla yanaşı, Mərkəzi Bank tərəfindən bank sisteminə və əhaliyə dəstək paketi də müzakirə mövzularından biri olub. Günün sonunda yayılan məlumata görə, Mərkəzi Bank banklara dollarla krediti olan müştərilərə yardım göstərməyi tövsiyə edib. Bildirilir ki, görüşdə manatın devalvasiyaya uğramasından sonra bankların problemli aktivlərinin kəskin artması və bank sektorundakı konsolidasiya prosesi müzakirə olunub.\nBildirilib ki, banklar dollarla krediti olan müştərilərə müvafiq yardımlar göstərməlidir. Eyni zamanda qeyd olunub ki, MB banklara vəziyyətdən çıxmaqda yardım edəcək. R.Orucov banklara dollarla krediti olan müştərilərin kreditlərinin restrukturizasiyasını aparmağı tövsiyə edib. O qeyd edib ki, bank sektorunda konsolidasiya prosesi sürətlənməlidir. Bununla yanaşı, banklar manatla olan məhsullarını bazara daha intensiv çıxarmalıdır. Banklara o da tövsiyə olunub ki, fərdi inkişaf proqramlarını hazırlasın.\nNaxçıvanda isə kredit borcu olanlar üçün dolların köhnə məzənnə ilə hesablanacağı ilə bağlı məlumatlar yayılıb. Musavat.com xəbər verir ki, bu məlumatın hələlik rəsmi təsdiqi yoxdur. Strateq.az saytının məlumatına görə, dekabrın 25-də Naxçıvan Muxtar Respublikası Ali Məclisinin sədri Vasif Talıbovun yanında manatın devalvasiyasının yaratdığı iqtisadi və sosial nəticələrin mümkün qədər kompensasiya edilməsi məsələləri müzakirə olunub. Kompleks tədbirlər toplusunun mühüm bir istiqaməti kimi ABŞ dolları ilə kredit borcları olan vətəndaşlara güzəşt məsələsinə baxılıb. Bu məsələ ilə bağlı Ali Məclis sədri tövsiyyə edib ki, “Naxçıvanbank” ASC ABŞ dolları ilə kredit borcu olan sakinlər borclarını ödəyib qurtaranadək (yalnız kredit borcu olanlar borcunu ödəyən zaman) 1 dolları 1.05 manat ekvivalentində konvertasiya etsin.\nÖlkədə fəaliyyət göstərən bəzi kommersiya bankları isə devalvasiyadan sonra həm manat, həm də dollar kreditləşməsini müvəqqəti dayandırıb. “Bloomberg” isə manatı dünyanın ən pis valyutası hesaab edir: “48 faiz dəyər itirmiş Azərbaycan manatı dünyanın ən pis valyutasıdır. Ondan bir pillə yuxarıda isə Qazax təngəsi gəlir”.\nMəqalədə deyilir ki, Azərbaycanın milli valyuta barədə qəbul etdiyi son qərar Qazaxıstandan sonra keçmiş sovet məkanında yaşanan ikinci böyük devalvasiya olub. Jack Farchy yazır ki, “Bakı ixracının 95 faizi, hökumət gəlirlərinin dörddə üçü və ÜDM-in 40 faizi neft və qazın payına düşür”. Devalvasiya böyük bir ehtimalla sadə azərbaycanlıların manatla olan maaşlarını, pensiyalarını və əmanətlərini vuracaq.\n“Hələ fevral ayında Azərbaycan Mərkəzi Bankının rəhbəri Elman Rüstəmov ”Financial Times" qəzetinə bildirmişdi ki, Azərbaycan dollar sancağından çıxmağı planlaşdırır, lakin manat son anadək dolların kursunu yaxından təqib edib",- deyə məqalədə bildirilir.\nStrateq.az saytı Mərkəzi Bankının Naxçıvan Muxtar Respublikası İdarəsinin sədri Səbuhi Məmmədova sorğu ünvanlayıb. Strateq.az-ın sorğusuna cavab olaraq, İdarənin sədri Səbuhi Məmmədov bildirib ki, “Naxçıvanbank” Açıq Səhmdar Cəmiyyətinin Müşahidə Şurası bankın səhmdarları ilə razılaşdırılmış 25 dekabr 2015-ci il tarixli qərarına əsasən, “Naxçıvanbank” ASC-yə 21 dekabr 2015-ci il tarixə ABŞ dolları ilə borcu olan hüquqi və fiziki şəxslərin əsas və faiz borclarının alınması 1,05 AZN məzənnəsinə uyğun olaraq aparılacaq: “Bankın xarici valyutada kredit portfeli 1 milyon ABŞ dollarına qədərdir və 370 nəfəri əhatə edir. Yaranmış zərər ”Naxçıvanbank" ASC tərəfindən qarşılanacaqdır".


Kuşnerin sülh planı: Niyə gələcək müqavilənin yalnız iqtisadi hissəsi açıqlanır? - Pia.az\nKuşnerin sülh planı: Niyə gələcək müqavilənin yalnız iqtisadi hissəsi açıqlanır?\n“The Jerusalem Post”, 24.05.2019\nBazar günü Bəhreyndə keçiriləcək seminarda 25 iyun tarixli sülh planının iqtisadi hissəsi açıqlanmalıdır. Administrasiya planı iyunun 10-da ortaya qoyacağını bildirmişdi. Lakin gözlənilmədən gələcək sülh müqaviləsi üçün təməl hazırlamağı nəzərdə tutan planın yalnız yarısının açıqlanacağını bildirib.\nSon inkişaf Kapitoli Təpəsində bəzi qarışıqlıqlara səbəb olub: Sənəddə nə var? Administrasiya niyə iki ayrı-ayrı plana malik olmalıdır? İqtisadi sahəyə diqqət yetirmək qərarından nə öyrənə bilərik?\nSenatın Xarici Əlaqələr Komitəsinin üzvü olan senator-demokrat Kris Mörfi “Jerusalem Post”-a bildirib: “Regionda sülhü bərqərar etmənin həm iqtisadi, həm də əhəmiyyətli siyasi komponenti olmalıdır. Mənim narahatlığım ondan ibarətdir ki, administrasiya fələstinliləri heç bir ciddi siyasi güzəştlər olmadan masa arxasına oturda biləcəyini düşünür. Gözləntilər olduqca aşağıdır”.\nDigər tərəfdən, Vaşinqtonda olan bir çox sağçı və solçu insanı mövcud atmosferin münaqişəni sona çatdırmağı nəzərdə tutan mürəkkəb planı işə salmaq üçün münasib olub-olmadığı maraqlandırır.\nMörfi deyib: “Ümid edirəm ki, fələstinlilərin dərhal rədd edəcəyini bildikləri planı tam açıqlamayacaqlar. Məncə, fələstinlilərin dərhal kənara qoyacağı planı açıqlamamaq daha düzgün olar”.\nSenatın Məhkəmə Komitəsinin sədri respublikaçı senator Lindsi Qraham bildirib ki, fələstinlilərin iqtisadi seminarda iştirak etməkdən imtinası onların təpkisini göstərəcək. “Əgər iqtisadi hissədə işləmək istəmirsinizsə, bu, siyasi hissədə də işləməmək istəyini bildirir”.\nQraham administrasiyanın israillilərin Fələstin rəhbərliyi ilə sülh müqaviləsini imzalayacağına şübhə ilə yanaşır.\n“Yol xəritəsi fələstinlilərin gündəlik həyatını yaxşılaşdırmalıdır və ümid edirəm ki, Fələstin rəhbərliyi İsraillə biznes münasibətləri qura biləcək”.\nOnun sözlərinə görə, iqtisadi planın vaxtında açıqlanması düzgün qərardır.\n“Fələstinlilərin həyatlarını yaxşılaşdıracaq iqtisadi plana görə administrasiyaya təşəkkür edirəm. Fələstinlilər bu fürsəti əldən buraxmamalıdır”.\nİsraillilərlə fələstinlilər arasında sülh mühiti yaranmasa da, İsraillə Körfəz ölkələri arasında regional məsələlər üzrə beynəlxalq konfransın keçirilməsi uğurdur. Senator Mörfi etiraf edir ki, “ABŞ və Körfəzdəki tərəfdaşları Körfəz ölkələri ilə İsrail arasındakı gərginliyin azalması rəyindədir”.\n“Bu yaxınlara qədər Körfəz ölkələri İsrailin maraqlarına açıq şəkildə düşmənçilik edirdi. İndi onlar regionda sülhün bərqərar olmasına kömək etmək üçün pul xərcləməyə hazırdırlar. Kimsə regionda siyasətin necə dəyişdiyini şübhə altına almır və baş nazir Binyamin Netanyahunun bu dəyişiklikdə işdə böyük rolu var”.\nBu arada, sülh qrupunun plan haqqında ətraflı məlumat verməkdən çəkinməsinə görə Konqresdə məyus olanlar var.\nYaxın Şərq, Şimali Afrika və Xarici Əlaqələr Komitəsində beynəlxalq terrorizm alt komitəsinin sədri, demokrat Ted Döyç deyib: “Konqres onu inkişaf etdirmək üçün sülh prosesində administrasiya ilə birlikdə işləməkdir. Biz bunu ümid edirik. Ümid edirəm ki, plan açıqlanmazdan əvvəl onu müzakirə etmək üçün eyni fürsətə sahib olacağıq”.(Tərcümə: Strateq.az)


14:04 - 25 Yanvar\nBizimxeber.az bildirir ki, iqtisadçı Rövşən Ağayev əmək pensiyaları qanununda güzəştli pensiya imkanı nəzərdə tutulduğunu yazır: “Zərərli və ağır əmək şəraitində çalışan kişilər 60, qadınlar 55 yaşda pensiyaya çıxa bilər. Amma bu hüquqdan istifadə eləmək üçün üç tələb qoyulur: kişilərdən azı 25, qadınlardan azı 20 il staj istənir, həmin müddətlərin azı yarısının ağır və zərərli iş yerlərində olması şərti qoyulur, sığorta hesabında minimum pensiya kapitalı məbləğində kapital olması tələb edilir.\nBu mexanizmdə çox ədalətsiz iki məqam var. Adi pensiya hüququndan istifadə etmək istəyən şəxs iki tələbdən birini ödəməlidir – onun ya 25 il stajı, ya da sığorta hesabında minimum məbləğdə pensiya kapitalı (hazırda 28800 manat) olmalıdır. Amma güzəştli pensiya hüququ olan şəxs hər iki tələbi ödəməlidir – ondan həm minimum staj, həm də minimum kapital istənir. İki təbəqənin bir tələb əsasında pensiyaya çıxa bilməməsi hansı məntiqi arqumentlə əsaslandırıla bilər?\nAdi pensiya hüququ olan vətəndaşın minimum pensiya kapitalını hesablamaq üçün 144 ay (gözlənən pensiya ödənişi müddətinin aylarının sayı) götürülür və nəticədə minimum pensiya kapitalının məbləği 28800 manata bərabər olur. Güzəştli pensiya hüququ üçün 40800 manat pensiya kapitalı tələb edilir. Çünki gözlənən pensiya ödənişi aylarının sayı 204 ay götürülür – normal pensiya hüququ ilə müqayisədə 60 ay artıq. Bu həmin 60 aydır ki, guya insanlara erkən pensiyaya çıxmaq haqqı kimi tanınır.\nHansı məntiqlə hər iki qrupun pensiya kapitalının hesablanması zamanı ayların sayı eyni götürülməməlidir? Axı adından göründüyü kimi, həmin 5 ili dövlət özü güzəşt edib. Güzəşt edilmiş müddət sonda güzəşt hüququnu pozacaqsa, bunun harası güzəşt oldu ki?”\nDövlət Statistika Komitəsinin məlumatına görə, 2021-ci ilin əvvəlinə Azərbaycanda pensiyaçıların sayı 1 milyon 232,2 min nəfər olub.


İspaniya karantin rejimini UZATDI - son xeberler\nİspaniyada karantin rejimi iyunun 21-nə qədər uzadılıb.\nSonxeber.az xəbər verir ki, İspaniyada yeni növ koronavirus səbəbiylə martın 14-dən etibarən tətbiq olunan fövqəladə vəziyyət iyunun 21-dək uzadılıb.\nCOVID-19 tədbirləri çərçivəsində Milli Məclisdə olan 46 deputat, qalanları isə onlayn sistemlə evlərindən karantin rejiminin uzadılması ilə bağlı səs veriblər.\nQeyd edək ki, İspaniyada, fövqəladə vəziyyət rejimi başlanandan bəri altıncı dəfədir uzadılır. Baş nazir Pedro Sanchez bunun son olduğunu açıqlayıb.\nDünyada Baxılıb: 1147 Tarix: 04 iyun 2020\nKoronavirus yarandığı gündən etibarən insanların bu xəstəliyə reaksiyası fərqli olub. Bəziləri xəstəliyə görə panikaya düşüb, bəziləri normal qarşılayıb bəziləri isə əvvəldən koronavirusun mövcudluğuna inanmayıb.. . Bu virus Vuhanda aşkarlandığı zaman kimsə onun bütün dünyaya yayılacağını, həyatı tamamil\nRusiyada bir gündə daha 8 831 nəfər koronavirusa yoluxdu\nRusiyada son bir gündə daha 8 831 nəfərə COVID-19 diaqnozu qoyulub.. . "Report" xəbər verir ki, bunu ölkənin Operativ Qərargahı açıqlayıb.. . Bununla da Rusiyada koronavirusa yoluxanların sayı 441 108 nəfərə çatıb.. . Ölkədə virusdan ölənlərin sayı isə 169 nəfər artaraq 5 384-ə yüksəlib..\nTürkiyənin koronavirusla əlaqədar uzun müddətdir bağlı olan İraq və İranla sərhədləri açılıb.. . "Report" xəbər verir ki, bunu Türkiyənin ticarət naziri Ruhsar Pekcan bildirib.. . Onun sözlərinə görə, sərhəddən yalnız yüklərin keçidinə icazə veriləcək.


Azərbaycan-Yaponiya Dostluq Cəmiyyətinin (AYDC) nizamnaməsinə uyğun olaraq, eyni adlı Cəmiyyət Yaponiyanın və Azərbaycanın müxtəlif yaşayış məntəqələrində təsis edilə bilər, və Cəmiyyətin əsas nizamnamənsinin hüdudları çərçivəsində fəaliyyət göstərə bilər.\n"Məni bu bu könüllü işə başlamağa sövq edən əsas səbəb, günbəguü inkişaf edən Azərbaycan-Yaponiya əlaqələri nəticəsində Azərbaycana gələn Yaponlara imkanlarımız çərçivəsində diqqət və qayğı göstərmək, onlarda Azərbaycana qarşı isti və səmimi münasibətlər formalaşdirmaqdir."\nAYDC-nin Azərbaycandakı Özəyinin (AYDC-Az) Sədri\nR. Qasımzadə haqqında daha gəniş burada\nAYDC-nin Azərbaycandakı özəyi (AYDC-Az) 2002-ci ilin dekabrında Ramil Qasımzadə tərəfindən yaradılmışdır. R.Qasımzadənin təşəbbüs ərizəsi 2002-ci ilin dekabr ayında AYDC-nin Yaponiyadakı İdarə Heyətinə daxil olmuşdur. Ərizə müsbət cavabandirilmiş və elə həmin ayın ikinci yarınsında İdarə Heyətinin rəsmi razılıq məktubu AYDC-nin nizamnaməsi ilə bilrlikdə R. Qasımzadəyə göndərilmişdir.\nAYDC-Az 2002-ci ilin dekabr ayından başlayaraq rəsmi fəaliyyət göstərir. Dostluq və əməkdaşlıq əlaqələrinin inkişafı və möhkəmlənməsi yönündə Azərbaycanda çeşidli programlar hazırlayır və həyata keçirir. Özək Yaponiya haqqında hərtərəfli bilgi vermək baxımından Yaponiya səfirliyindən sonra Azərbaycandakı 2-ci etibarlı mənbədir. ÇGeri


İYİRMİ DÖRDÜNCÜ DƏRS - SeyiD ƏHMƏd mahmudi نام کتاب: آشنایی با ادیان\n2. ALLAHI ZİKR ETMƏK\nSİQH AYİNİ (2)\n3. İNSAN VƏ DÜNYA\nGörünür, insan həyatında müqəddərat və tale məsələsinə belə yanaşma da nicat və qurtuluş naminə Allahı ardıcıl zikr və təkallahlılıq təfəkkürü kimi müsəlman sufilərin irfani əqidələrinə əsaslanmış, onların tə `siri altında olmuşdur. Belə ki, İslam irfan ədəbiyyatında ixtiyarın inkar olunması, tanrının mütləq fail olması və hətta insani təkliflərin yerinə yetirilməsində Allahın mütləq failiyyətinə dair terminlər yetərincədir. Amma Nanakın varlıq aləmi, eləcə də axirət aləminə baxışı İslam e’tiqadları ilə hinduizmin sintezidir. O, dünyanın ötəri və davamsız olmasına toxunaraq deyir: “ - Bu dünyanın işləri davamsız və ötəridir, yalnız dörd gün davam edir. Biz tam əminliklə bu mərhələdən keçməliyik. Bu aləm bir yuxu və xəyaldan ibarətdir.”


Minalanmış sahələrdə davranış QAYDALARI: Həlak olan jurnalistlərə status veriləcək? – Teletənqidçi İZAH ETDİ – Yenicag.Az\nAna Səhifə Banner Minalanmış sahələrdə davranış QAYDALARI: Həlak olan jurnalistlərə status veriləcək? – Teletənqidçi İZAH ETDİ\nYeni Çağ Media Qrupu – İyun 04, 2021 - 14:46\n“Bunlar hamısı jurnalist taleyidir. Həmkarlarımızın bu cür faciəvi həlak olmasından üzülürük”.\nBu sözləri Yenicag.az-da AzərTac-ın xüsusi müxbiri Məhərrəm Əlioğlu və AZTV-nin operatoru Sirac Abışov Kəlbəcərdə minaya düşərək həlak olmalarına münasibət bildirən teletənqidçi, əməkdar jurnalist Qulu Məhərrəmli deyib.\nQulu Məhərrəmli bildirib ki, jurnalist peşəsinin şirini də, acısı da var:\n“Müharibə dövründə jurnalistlər auditoriyanı məlumatlandırmağa çalışırdılar. Müharibə vaxtı bəzi xarici jurnalistləri cəbhənin dərinliklərinə buraxırdılar, ancaq yerli jurnalistləri buraxmırdılar. Bunun üçün ya şərait yaradılmadı, ya da təkid olmadı. Hər halda jurnalistlərin qaşısına qoyulan vəzifələri yerinə yetirməyə çalışırlar.\nCəbhə bölgəsində davranış mülki məsələ deyil. O ərazilərə gedən jurnalistlər öz vəzifə borclarını yerinə yetirirdilər. Biz həmin minalanmış sahələrdə davranış qaydalarını bilməliyik. Mütləq hərbçilərin müşayəti ilə, xüsusi cızılmış sahədə hərəkət edilməlidir. Bəzən jurnalist marağı, çəkmək, göstərmək, material çatdırmaq həvəsi çərçivələri aşır”.\nHəlak olan jurnalistlərə hansısa statusun verilməsinə gəldikdə isə, Qulu Məhərrəmli bunları deyib:\n“Bu sırf hüquq məsələsidir. Əgər jurnalist öz vəzifəsinin icrası zamanı həlak olursa, baxmayaraq ki, müharibə dövrü sayılmır. Ancaq faktiki olaraq müharibənin nəticəsində bu adamlar həyatlarını itirirlər. Düşünürəm ki, bu cür stiuasiyalar üçün istisnalar olmalıdır. Onlar da hansısa status almalıdırlar”.


Gəncə atəşə tutuldu, yaralılar arasında körpə də var - Meydan.TV\nMənbə: TASS, Valeri Şarifulin\nBaşlıq: Gəncəyə atılan raket nəticəsində evi dağılan sakin Xəyyam Eyyubov qucağında körpəsilə birlikdə Azərbaycan bayrağına sarılıb.\nGəncə atəşə tutuldu, yaralılar arasında körpə də var\nTarix: 6 Oktyabr 2020\nGəncə şəhəri bu gün saat 10 radələrindən Ermənistan ərazisindən atəşə tutulub\n10 aylıq uşaq əməliyyat olunub\nOktyabrın 5-də Ermənistan Silahlı Qüvvələri yenə Gəncəni ağır artilleriyadan atəşə tutub. Yaralananlar içərisində 10 aylıq körpə də var.\n“Report”a danışan körpənin atası Xəyyam Eyyubov sözlərinə görə, hadisə baş verən zaman o evdə olmayıb:\n“Gəldim ki, övladım yaralanıb. Uşağı xəstəxanaya çatdırdıq və əməliyyat olundu. Hazırda səhhəti yaxşıdır”.\nHadisə zamanı evdən yaralı körpəsini çıxaran Xəyyam Eyyubov dağıntılar arasında qalan bayrağı da götürməyi unutmayıb.\nQucağında yaralı 10 aylıq körpə, başının üzərində isə Azərbaycan Bayrağı olan Xəyyam Eyyubovun hadisə yerindən çıxıb xəstəxanaya qaçarkən çəkilən fotosu dünyanın gündəminə çevrilib. Günün fotosu olub.\nOktyabrın 5-də Ermənistan silahlı qüvvələri Ağcəbədi və Beyləqan şəhərlərini də atəşə tutub. Azərbaycan Müdafiə Nazirliyi yaralıların olduğu açıqlamasını vermişdi. Bərdə şəhərinə düşən mərmi nəticəsində 1 nəfər həyatını itirib, yaralananlar var.\nGəncəyə mərmilərin düşməsi anı görüntüləri\nAzərbaycan Müdafiə Nazirliyi oktyabrın 4-də isə Azərbaycanın Mingəçevir şəhərinə Ermənistan tərəfindən dörd ədəd “Toçka” qısamənzilli ballistik raket buraxıldığı bildirib. İnfrastruktura ciddi ziyan dəyməyib, beş nəfər yaralanıb.\n"Oktyabrın 5-də səhər saatlarında Azərbaycan Hava Hücumundan Müdafiə Qüvvələrinin Radiolokasiya sistemlərinin texniki vasitələri Ermənistanın Cermuk, Qafan və Berd rayonları ərazisində yerləşən start mövqelərindən Azərbaycan ərazisinə atılan raket buraxılışını qeydə alıb", - Azərbaycan Müdafiə Nazirliyi bildirib.\nNazirlik deyir ki, Ermənistandan Azərbaycan ərazisində əhalinin kompakt yaşadığı məntəqələrə, mülki infrastruktura sistematik raket zərbələri endirir.\nErmənistanın Müdafiə Nazirliyi Azərbaycan ərazisinin Ermənistandan atəşə tutulması faktını inkar edir. Gəncəyə atılan artilleriyanın Ermənistandan yox, Qarabağ ərazisindən atıldığını deyir.\nAzərbaycanın Baş Prokurorluğu 27 sentyabrdan başlanan hərbi əməliyyatlarda 25 mülki şəxsin həlak olduğunu, 127 nəfərin yaralandığını bildirib.\n"56 mülki obyekt və 313 yaşayış evi yarasız hala düşüb”.\nqısa linklər: http://mtv.re/b46e4n


Yoqa və onun faydası\nMüasir həyatın sürətli ritmində insan stresslərə tez- tez məruz qalır. Gəlin baxaq, bizi nə əhatə edir? Hər gün ünsiyyətdə olduğumuz insanlar, nəqliyyat, mobil əlaqələr, informasiya, internet, televiziya.\n24 ildə 137 idmançı öz ölkəsini tərk edib\nMüstəqillik dönəmində Ukraynanın 137 idmançısı vətəndaşlığını dəyişərək, beynəlxalq yarışlarda başqa ölkələrin bayrağı altında çıxış edib.\nOlimpiadalarda iştirak edən idmançıların əksəriyyəti məhz idman məktəblərinin yetirmələridir\nUşaq-gənclərin fiziki sağlamlığı, onların gənc idmançı kimi formalaşması dövlətin qayğısı, təlim-tərbiyə işinin düzgün təşkili ilə tənzimlənir.\nONU “NAPOLI”NİN AZARKEŞLƏRİ ALQIŞLAMIŞLAR - Rafiq Əlizadə-70\nFransa yığması “Mersedes”i qabaqladı\nMonakoda idman “Oskar”ı adlandırılan “Laureus World Sports Awards” mötəbər mükafatının illik təqdimetmə mərasimi keçirilib.\n«Bakı» liderə qalib gəlib, ona şərik oldu\nKişi hədbolçuların ölkə çempionatında növbəti oyun keçirilib. baş mükafata əsas namizədlər – “Məhsul” ilə “Bakı”nın görüşü gözlənildiyi kimi gərgin və maraqlı mübarizə ilə yadda qalıb.\nİdmançılara iradi və mənəvi keyfiyyətlərin aşılanması vacibdir\nİtaliyalı rəqibi idmançımızın yolunu kəsdi\nBakı Şəhər Gənclər və İdman Baş İdarəsi (BŞGİBİ) Texnika və Texnologiyalar üzrə Bakı Dövlət Peşə Təhsil Mərkəzinin akt zalında yeniyetmə və gənclər arasında qol güləşi üzrə paytaxt birinciliyi keçirilib.\nKüveyt yığması və 219 qol\nHokkey üzrə Küveyt yığması “Asiyanın uşaqları” beynəlxalq turnirində keçirdiyi dörd matçda ümumilikdə 0:219 hesabı ilə məğlub olub.\nİnsan bədəni hərəkət üçün yaranıb. Az hərəkətli həyat tərzi insanın tez yorulmasına, əhval-ruhiyyənin enməsinə, bəzilərində isə depressiyaya gətirib çıxarır.\n2021-ci ildə hokkey üzrə dünya çempionatı iki ölkədə keçiriləcək.\nFevralın 15-də Azərbaycan Milli Paralimpiya Komitəsi (AMPK) ilə Bakı Nəqliyyat Agentliyi (BNA) arasında anlaşma memorandumu imzalanıb.\nHəndbol üzrə ölkə çempionatında növbəti görüş keçirilib. “ABU Arena”da baş tutan qadınların mübarizəsində “Qarabağ” və “Gənclər Birliyi” komandaları üz-üzə gəliblər.\nSəməd Vurğunun “Şair, nə tez qocaldın sən?” şeiri necə yarandı?\nMəşhur futbolçumuz Ələkbər Məmmədovun “Olimpiya dünyası” qəzetinə futbolu sevən və ona boyuk maraq göstərən mədəniyyət və incəsənət adamları ilə dostlugundan, onlarla baglı xatirələrindən.\nBadmintoçularımız reytinq siyahısında irəliləyiblər\nAzərbaycanı təmsil edən badmintonçular Edi Reski Dviçayo və Ezmi Qovimuramadhoni Beynəlxalq Badminton Federasiyasının açıqladığı yeni reytinq siyahısında irəliləyiblər.\n“Möhkəm xarakterə sahib olmayan idmançı ilk məğlubiyyətdə ruhdan düşəcək”\nYeniyetmə və gənclərin fiziki və mənəvi inkişafında idmanın mühüm rolu var. Gələcək bugünkü uşaq və gənclərin əlindədir.\nİdman dünyasını heyran edən istedad\nQolf dünyasının ən kiçik nümayəndəsi Tommi Morrisey idman aləmində öz məşhurluğu ilə seçilir. Əlil olmasına baxmayaraq o qolf üzrə yarışlarda yaxından iştirak edir, tanınmış rəqibləri ilə qüvvəsini sınayır.\nRamzan Kadırov avtomobil hədiyyə etdi\nÇeçenistan prezidenti Ramzan Kadırov Həbib Nurməhəmmədovun atasına bahalı maşın bağışlayıb. Bu barədə UFC çempionu öz "instagram” səhifəsində məlumat paylaşıb.\nTriatlonçumuz reytinqdə 16-cıdır\nBeynəlxalq Triatlon İttifaqı fevral üçün yeni reytinq cədvəlini açıqlayıb. Milli komandamızın lideri Rostislav Pevtsov mövqeyini qoruyub.\nİctimai Televiziya eksklüziv yayım hüququ əldə etdi\nFevralın 8-də Azərbaycan Milli Paralimpiya Komitəsi (AMPK) ilə İctimai Televiziya və Radio Yayımları Şirkəti arasında anlaşma memorandumu imzalanıb.\nBakıda fərqlənənlər Tokioya vəsiqə əldə edəcəklər\nMükafatçılarla Gənclər və İdman Nazirliyində görüş təşkil edilib\nParisdə keçirilmiş Karate1 Premyer Liqa turnirində, Təl-Əvivdə cüdo üzrə Qran-Pridə və İsveçrənin Sankt-Moritz şəhərində qış polosu üzrə ənənəvi “Snow Polo World Cup St. Moritz” dünya kuboku turnirində uğurla çıxış etmiş idmançılarla yanvarın 30-da Gənclər və İdman Nazirliyində görüş olub.\n“Arpaçay”da gələcəyin yeniyetmə karateçiləri yetişir\nİdman növləri arasında karate özünəməxsus xüsusiyyətlərə malikdir. Şərq əlbəyaxa döyüş növləri arasında böyük nüfuza vəauditoriyaya malik olan karate həm fiziki, həm də mənəvi cəhətdən insana kamillik bəxş edir.\nBakıda Formula 1 Qran-Prisi 2023-cü ilədək keçiriləcək\nFormula 1 Azərbaycan Qran-Prisi 2023-cü ilədək təşkil ediləcək.\nÜçtərəfli memorandum imzalanıb\n“ASAN Radio” Azərbaycan paralimpiyaçılarına dəstək olacaq.\nParalimpiyaçımız haqqında film beynəlxalq festivalın proqramında yer alıb\nAzərbaycanlı paralimpiyaçı haqqında çəkilmiş film beynəlxalq festivalın proqramında yer alıb. Azərbaycan Respublikası Milli Paralimpiya Komitəsindən qəzetimizə verilən məlumata görə, müəllifi Mariya İbrahimova olan "Uçmaq istəyirəm" (I want to fly) filmi "İtaliya-Azərbaycan" beynəlxalq film festivalında nümayiş olunub.


23 Mart 2020, 13:10 (GMT +4)\nBaku, 23 mart, SalamNews. İtaliyada koronavirusdan ölüm hallarının yüksək olmasının səbəbi ölkənin demoqrafik xüsusiyyətləri ilə bağlıdır.\nBurada əhalinin böyük hissəsi yaşlı nəslin payına düşür. Eyni zamanda yalnız xəstəlik simptomları açıq şəkildə biruzə verən xəstələrə test edilir.\nSalamNews -un TASS-a istinadla verdiyi xəbərə görə, bu barədə İtaliyanın "Corriere della Sera" qəzeti yazır.\nÖlənlərin sayına görə İtaliya Çini, eyni zamanda İran və Cənubi Koreyanı üstələyib.\n"Corriere della Sera" yazır ki, göstərilən bu rəqəmlər infeksiyanın faktiki dərəcəsini əks etdirmir, çünki epidemiyanın irəliləməsi ilə İtaliya test strategiyasını dəyişdirib. Fevralın 21-dən sonrakı ilk hallarda, Lombardiya bölgəsinin Kodoqno qəsəbəsində yoluxma aşkar edildikdə, yalnız onunla təmasda olanlara testlər edilirdi. Yoluxma hallarının sayının artması ilə, həmçinin material və kadr çatışmazlığı səbəbindən yalnız koronavirus simptomları aşkar edilən və ağır simptomları olan insanlara test edilməyə başlandı.\nNəhayət, nəşr qeyd edir ki, əsasən tənəffüs yollarına təsir edən bir xəstəlik olmaqla, koronavirusa yoluxmada ölüm hallarının çox sayda olması əhalidə ümumilikdə ağciyərlərin hansı vəziyyətdə olmasını göstərir. Bununla əlaqədar, İtaliyanın şimalındakı böyük şəhərlərdə atmosferdəki zərərli hissəciklərin yol verilən miqdardakı göstəricilərdən çox olması, ümumilikdə son illərdə ekoloji vəziyyətin pisləşməsinə işarə edir.\nSon amil olaraq isə siqaretin adı çəkilir.\nMütəxəssislər qeyd edir ki, ən ağır hallarda olan xəstələr məhz siqaret çəkənlərdir.


Erməni deputat Xocalı qətliamını lənətlədi\nƏlbəttə ki, mən erməniyəm, amma eyni zamanda, Türkiyə vətəndaşıyam və mənim də inandığım dəyərlər var.\nM. Esayan bildirib ki, ölkəsi Türkiyənin mənafeyi onun üçün hər şeydən öndədir:\n"Eyni zamanda, əxlaq meyarlarımız da var. Əgər siz bir bölgədə digər bölgəyə su vermirsinizsə, suyun qarşısını kəsib insanları susuz qoyursunuzsa, bunu kimin etməsindən asılı olmayaraq, mən buna qarşı olacağam. Kiminsə pislik etməsini onun irqinə və ya millətinə görə dəyərləndirə bilmərik. Erməniyəm deyə mən hansısa yanlışlıqlara göz yuma bilmərəm, məsələlərə bu aspektdən baxıram. Elə Xocalı qətliamına da bu gözlə baxıram, hər il bunu edənləri lənətləyirəm. Biz bu baryerləri aşmalıyıq. Yəni, doğru yerdə durmağa çalışıram, amma bunun da bir bədəli olur. Olsun, nə edə bilərik ki?.."\nTürkiyəli millət vəkili Ermənistanın AŞPA-dakı nümayəndə heyətinin üzvü Naira Zöhrabyanın ona qarşı kobud hərəkətlərə və təhqirlərə yol verməsinə də toxunub: "Yanvar sessiyasında Azərbaycanla bağlı hesabatların lehinə səs verdiyim üçün erməni nümayəndə heyətinin üzvü mənə söyüş və təhqirlər yağdırdı. Təbii ki, Avropa Şurası içində bu, qəbuledilməz bir hərəkət idi. Ermənistan nümayəndə heyətinin digər üzvləri isə gəlib məndən üzr istədilər və o qadının başqa partiyadan olduğunu və Ermənistanda bu sahədə məşhur olduğunu bildirdilər, hadisədən çox üzüldüklərini söylədilər. Biz də öz növbəmizdə bu məsələni AŞPA Bürosu və sədrinin diqqətinə çatdırdıq. Biz onları xəbərdar etsək də, rəsmən üzr istəyən olmadı və nizamnamədə belə məsələlərlə bağlı hansısa müddəanın olmadığını bildirdilər. Yəni biz şikayətimizi verdik, AŞPA sədri bunu diqqətə aldı, ancaq başqa bir şey olmadı".\n2016.06.23 / 13:48


Bazar ertəsindən etibarən seçmə mərhələ pley-offları • Mostbet\nBazar ertəsindən etibarən seçmə mərhələ pley-offları\nUEFA Futzal EURO 2022-nin seçmə mərhələsi 2-dən 11-dək oynanılacaq və dekabr ayında başlayacaq yeni ev-qonaq seçmə qrup mərhələsində son yeddi yeri müəyyənləşdirəcək.\nDoqquz UEFA Futsal EURO 2022 seçmə mərhələsində qrup ikincisi və qruplarında ilk ikiyə qarşı ən yaxşı göstəriciyə sahib üçüncü üçüncü yeri tutan beş komanda, seçmə mərhələnin play-off mərhələsinə girdi.\nPlay-off qalibləri seçmə qrup qalibləri və FIFA Futsal Dünya Kuboku seçmə qrup mərhələsində iştirak edən elit raund iştirakçılarına qatılır, 2020-ci ilin dekabr və 2021-ci il tarixləri arasında altı oyun günü evdə və səfərdə qrup şəklində oynayırdılar.\nOn beş komanda sonda Hollandiyaya 19 yanvar - 6 fevral 2022 tarixləri arasında Amsterdam və Qroningendə keçiriləcək finalda qatılacaq.\nSan Marino bu mərhələyə çatmaq üçün UEFA-nın istənilən səviyyədəki yarışında ilk dəfə bir tura çıxdı.\nİsrail də ilk dəfə futzal müsabiqəsi turuna çıxdı.\nTürkiyə 2012-ci ildə finala qatılma haqqını qazandı.\nLitva 2021 FIFA Futzal üzrə Dünya Kubokunda ev sahibi kimi mübarizə aparacaq.\nİngiltərə ilə Şimali Makedoniya arasındakı bərabərliyin hər iki ayağı da Üsküpdə oynanacaq\nArtıq seçmə qrup mərhələsində\n2020 FIFA Futzal üzrə Dünya Kubokunun elit mərhələsində mübarizə aparan komandalar: Azərbaycan, Belarusiya, Xorvatiya, Çex Respublikası, Finlandiya, Fransa, İtaliya, Qazaxıstan, Portuqaliya (sahiblər), Rumıniya, Rusiya, Serbiya, Slovakiya, Sloveniya, İspaniya, Ukrayna\nTəsnifat mərhələsinin qrup qalibləri: Albaniya, Belçika, Bosniya və Herseqovina, Gürcüstan, Macarıstan, Latviya, Moldova, Norveç, Polşa\nAlmaniya, İsveçrə DFB tutuldu\nÇernoqoriya - Litva\nİsrail - Kipr\nSan Marino - Danimarka\nBolqarıstan - Ermənistan\nTürkiyə - Yunanıstan\nİsveçrə - Almaniya\nİngiltərə - Şimali Makedoniya (Şimali Makedoniyada oynanır)\nKipr - İsrail\nDanimarka - San Marino\nErmənistan - Bolqarıstan\nLitva - Çernoqoriya\nŞimali Makedoniya - İngiltərə\nAlmaniya - İsveçrə\nYunanıstan - Türkiyə\nQrup mərhələsinin püşkatması\nFutzal EURO 2018-in yekun xülasəsi\nQrup 1: San Marino / Danimarka, Xorvatiya, Albaniya, Ukrayna\nQrup 2 : Bolqarıstan / Ermənistan, Fransa, Gürcüstan, Rusiya\n3-cü qrup : Türkiyə / Yunanistan, Azərbaycan, Slovakiya, Moldova\nQrup 4 : Böyük Britaniya / Şimali Makedoniya, Rumıniya, Serbiya, Bosniya və Hersek\nQrup 5 : İsrail / Kipr, Qazaxıstan, Macarıstan, Belarusiya\nQrup 6 : İsveçrə / Almaniya, İspaniya, Latviya, Sloveniya\n7-ci qrup : Karadağ / Litva, İtaliya, Belçika, Finlandiya\n8-ci qrup : Polşa, Portuqaliya (sahiblər), Norveç, Çex Respublikası\nSəkkizinci yer ikinci, yeddinci yerdə ikinci\n14-17 Noyabr 2021-dən iki ayaqlı qalstuk.


Vətəndaş cəmiyyətində təhsilin rolu\nTəhsilsiz yaxşı cəmiyyət qurmaq mümkün deyil. Hüquqi dövlət və vətəndaş quruculuğu istiqamətində addımlayan hər bir ölkə ilk növbədə vətəndaşlarına yaxşı təhsil verməyə çalışır.\nTəcrübə göstərir ki, təhsil sosial-iqtisadi həyatın müasirləşdirilməsində mühüm rol oynayır. Təhsilalanın qazandığı bilik və bacarıqlar sadəcə iqtisadi inkişafı təmin etmir, o həm də etik-əxlaqi norma və dəyərlər formalaşdırır ki, bunun sayəsində hər bir təhsilalan cəmiyyətin layiqli üzvünə çevrilir.\nTəhsilin inkişafı ölkədə əhalinin rifahının yaxşılaşması, həmçinin fərdin həyatının daha yüksək səviyyədə qurulması üçün zəmin yaradır.\nTəhsil insanlara texnologiyaları çevik mənimsəmək, əmək bazarında layiqli yer tutmaq və ömür boyu təhsil prosesinə qoşulmaq, sağlam həyat tərzi, ətraf mühitə münasibətdə düzgün mövqe seçmək imkanı verir. Azərbaycan hökuməti təhsilin insan inkişafında rolunu nəzərə alaraq bu istiqamətdə öz fəaliyyətini daim təkmilləşdirir. Hazırda ölkəmizdə təhsil ayrıca Dövlət Strategiyası əsasında inkişaf etdirilir.\nAzərbaycan inkişaf konsepsiyasına uyğun olaraq şəxsə hərtərəfli bilik və bacarıqların verilməsi məqsədi ilə təhsil sisteminin institusional əsasları, infrastrukturu və insan resursları inkişaf etdirilməsi məqsəd kimi qarşıya qoyulub. Son illərdə ölkədə təhsilin inkişafı istiqamətində mühüm addımlar atılıb. Təhsilin normativ hüquqi bazası təkmilləşdirilib, maddi-texniki təminatı istiqamətində geniş tədbirlər həyata keçirilib. Həmin məqsədlə müxtəlif şəhər və rayonlarda 3000-ə yaxın məktəb binası tikilib və mövcud təhsil obyektlərində əsaslı təmir-bərpa işləri uğurla aparılıb. Təhsil müəssisələrində informasiya-kommunikasiya texnologiyalarının tətbiqi əhəmiyyətli dərəcədə genişlənib. Qeyd olunanlarla yanaşı, təhsilin keyfiyyətinin yaxşılaşdırılması üçün təhsili idarəetmə sisteminin yenidən qurulması, bu sahədə insan resurslarının inkişaf etdirilməsi və müəllim peşəsinin nüfuzunun artırılması da zəruridir.\n2013-cü ildə qəbul edilən “Azərbaycan Respublikasında təhsilin inkişafı üzrə Dövlət Strategiyası” keyfiyyət nəticələri və əhatəliliyinə görə dünya ölkələri sırasında aparıcı mövqe tutan, səriştəli müəllim və təhsil menecerlərinə, qabaqcıl texnologiyalara əsaslanan infrastruktura malik təhsil sisteminin yaradılması üçün beş strateci istiqamətdə genişmiqyaslı tədbirləri nəzərdə tutur. Adıçəkilən sənəddə 5 strateji istiqamət müəyyən edilib. Birinci strateci istiqamət səriştəyə əsaslanan şəxsiyyətyönlü təhsil məzmununun yaradılmasına yönəlib və təhsilin məktəbəqədər, ümumi, ilk peşə-ixtisas, orta ixtisas və ali olmaqla, bütün pillələri üzrə kurikulumların inkişafı kimi vacib hədəfi əhatə edir.\nTəhsil sahəsində nailiyyətlərin əldə edilməsi və Azərbaycanın təhsil sisteminin beynəlxalq təhsil məkanına daxil olması üçün beynəlxalq əlaqələri və qarşılıqlı əməkdaşlığı gücləndirmək lazımdır. Xarici İşlər Nazirliyinin məlumatına əsasən, Azərbaycanın beynəlxalq sahədə aktiv fəaliyyətinin nəticəsi olaraq Azərbaycan BMT-nin Avropa (21 dekabr 1979-cu il Paris Konvensiyası) və Asiya Sakit okean (16 dekabr 1983-cü il Bankok Konvensiyası) regionları üzrə Ali təhsil sahəsində elmlərin, diplomların və elmi dərəcələrin qarşılıqlı tanınması haqqında konvensiyalarına, eləcə də YUNESKO-nun Avropa Şurası ilə birlikdə hazırladığı Avropa regionu üzrə ali təhsil sahəsində ixtisasların qarşılıqlı tanınması haqqında 11 aprel 1997-ci il tarixli Lissabon Konvensiyasına qoşulub.\n2006-cı il oktyabrın 2-də isə Azərbaycan “Təhsil sahəsində ayrı-seçkiliklə mübarizə haqqında” 1960-cı il 14 dekabr tarixli Konvensiyaya, eləcə də “Təhsil sahəsində ayrı-seçkiliklə mübarizə haqqında” Konvensiyada iştirak edən dövlətlər arasında meydana çıxa bilən ixtilafları həll etmək üçün barışıq və xeyirxah xidmət komissiyasının təsis edilməsi haqqında” 1962-ci il 10 dekabr tarixli Protokola qoşulub. Artıq Azərbaycan təhsil sisteminin nümayəndələri BMT-nin Təhsil, elm, mədəniyyət təşkilatı (UNESCO), BMT-nin Uşaq Fondu (UNİCEF), İslam ölkələri Təhsil, elm və mədəniyyət təşkilatı (İSESCO), Avropa Təhsil Fondu, Avropa Şurası və Avropa İttifaqı kimi nüfuzlu beynəlxalq təşkilatların təhsil problemləri ilə məşğul olan qurumlarının işində fəal iştirak edir, onların təcrübə və köməyindən maksimum dərəcədə istifadə edirlər.\nÖlkəmiz Avropa İttifaqının üzvü olmasa da, təşkilatın təhsil sahəsi ilə məşğul olan bölmələri və təsisatları ilə yaxından əməkdaşlıq edir. Belə ki, 2004-cü il oktyabrın 26-da “Azərbaycan Respublikası Hökuməti ilə Avropa İttifaqının keçmiş Sovet İttifaqının Yeni Müstəqil Dövlətlərindən olan alimlərlə əməkdaşlığa yardım üzrə Beynəlxalq Assosiasiyası (İNTAS) arasında elmi əməkdaşlıq haqqında” Saziş imzalanıb. Azərbaycandan olan alimlər İNTAS tərəfindən elan edilən maliyyə çağırışlarında fəal iştirak edir və bir sıra layihələrin Aİ tərəfindən maliyyələşməsinə nail olurlar. 2005-ci il iyunun 1-də İNTAS tərəfindən 2005-ci il üçün Gənc alimlər təqaüdü (GAT) proqramı üzrə növbəti çağırış elan edilib. İNTAS-dan qrant almaq üçün müraciət edən yeni müstəqil dövlətlərdən olan tədqiqatçıların sayının çox və İNTAS-da maliyyə imkanlarının məhdud olması baxımından yaranmış yüksək rəqabəti nəzərə alaraq, İNTAS xüsusi olaraq, Azərbaycan, Moldova və Gürcüstan ilə birgə maliyyələşdirilən proqramın tərtib edilməsini qərara alıb. Hal-hazırda isə İNTAS-ın Cənubi Qafqaz üzrə birgə maliyyələşdirilən regional layihəsinin həyata keçirilməsi gözlənilir. Bu birgə maliyyələşdirilən layihə 2006-cı il martın 6-da elan edilib. Lakin regiondakı vəziyyəti nəzərə alaraq qeyd olunan layihə hər bir ölkə tərəfindən müəyyənləşdirilən prioritetlər əsasında ayrı-ayrı layihələrin reallaşdırılmasını nəzərdə tutur.\nAzərbaycanda təhsil sisteminin müxtəlif pillələrində təhsilin səviyyəsini müasir standartlara uyğunlaşdırmaq, təhsil müəssisələrində təhsilin keyfiyyətinin monitorinqini həyata keçirmək, təhsil sahəsində mövcud problemləri vaxtaşırı təhlil edərək müvafiq tədbirlər görülməsini təmin etmək məqsədi ilə 2005-ci il mayın 30-da Azərbaycan Prezidenti tərəfindən “Azərbaycan Respublikasının Prezidenti yanında Təhsil üzrə komissiyanın yaradılması haqqında” Sərəncam imzalanıb.\nAzərbaycan iqtisadiyyatının sürətlə inkişaf etməsi yaxın gələcəkdə ölkəmizə daha da çox dünya standartları səviyyəsində təhsil alan milli kadrlar lazım olacaq. Belə kadrların tezliklə yetişdirilməsi və dövlətimizin müxtəlif idarəçilik, sənaye və təsərrüfat sahələrində yerləşdirilməsi milli maraqlarımıza cavab verir. Məhz bu səbəbdən 2006-cı il oktyabrın 19-da Azərbaycan Prezidenti tərəfindən “Azərbaycan gənclərinin xarici ölkələrdə təhsil almasına dair Dövlət proqramı haqqında” Sərəncam imzalayıb.\nBeləliklə, dövlət təhsili inkişaf etdirməklə öz məsuliyyətini dərk edən, demokratiya prinsiplərinə və xalqının milli ənənələrinə, insan hüquq və azadlıqlarına hörmət edən, azərbaycançılıq ideyalarına sadiq olan, müstəqil və yaradıcı düşünən vətəndaş və şəxsiyyət yetişdirməyi hədəfliyir.\nTəhsili inkişaf etdirməklə həm də milli mənəvi və ümumbəşəri dəyərləri qoruyan və inkişaf etdirən, geniş dünyagörüşünə malik olan, təşəbbüsləri və yenilikləri qiymətləndirməyi bacaran, nəzəri və praktiki biliklərə yiyələnən, müasir təfəkkürlü və rəqabət qabiliyyətli kadrlar hazırlamaq əsas məqsədlərdən biridir.


Frida Kahlo : Öz gerçəkliyinin rəssamı | Məşhur rəsmlər və rəssamlar | Kayzen\nBu qədər cismi ağrı azmış kimi Frida Meksikanın ən tanınmış və əldə saxlaması çətin insanlarından birinə, Marksist rəssam Diego Riveraya aşiq olmağı da bacardı. 1929-cu ildə evləndikləri zaman özündən 20 yaş böyük idi. Artıq dərəcədə sədaqətsiz biri olan Diego hətta Fridanın öz bacısı Kristinayla da yatmışdı. Diegoyla bir yerdə olmağın Meksikaya gələn hər hansı bir amerikalı turistin Aztekdəki Tenoxtitlanı gəzmək qədər adəti bir şey olduğu da deyilir.\n, Fulang Çang və mən\n11 dekabr 2014, 00:38\nBu topiki, artıq Kayzendə nəşr olunmuş Frida Kahlo haqqında "İki Frida" adlı topikin 2-ci və geniş seriyası kimi qəbul etmək olar. Bu topik də adını çəkdiyim topik qədər maraqlı alınıb. Tərcüməçiyə əziyyət çəkib bizi möhtəşəm rəssamla tanış etdiyi üçün təşəkkürümü bildirirəm.\n11 dekabr 2014, 09:37\nBununla 3-cü yazıdır ki, mənim fikirlərimi, yazacaq olacaq şərhimi qabaqlamısız, Murad. :)\nMən də maraqla oxudum bu yazını.\n11 dekabr 2014, 16:16\nFridanın ən çox sevdiyim əsəri «Yaralanmış Maral»dır (Wounded Deer).


Məzun Günü qeyd edildi | SDU - Sumqayıt Dövlət Universitetinin rəsmi portalı\nƏsas səhifə | Xəbərlər | Məzun Günü qeyd edildi\nRektor çıxışında Ümummilli lider, müdrik şəxsiyyət Heydər Əliyevin müasir müstəqil Azərbaycan dövlətinin qurulmasında, inkişafında əvəzsiz tarixi xidmətlərindən danışdı. Bildirdi ki, Azərbaycan təhsili bütün dövrlərdə dövlətin diqqət və qayğısını hiss edib. Ulu öndərimiz qeyd etdiyi kimi, təhsil millətin gələcəyidir. Heydər Əliyevin "Azərbaycan Respublikasında təhsil sisteminin təkmilləşdirilməsi haqqında" 13 iyun 2000-ci il tarixli fərmanı müstəqil Azərbaycanda ali təhsilin inkişafı və təşkilində keyfiyyətcə yeni bir mərhələnin başlanğıcı oldu. Ümummilli lider Heydər Əliyevin layiqli davamçısı, Prezident cənab İlham Əliyev hər zaman elm, təhsil sahəsinə diqqət və qayğı göstərir. Azərbaycan bu gün dinamik və hərtərəfli inkişaf edir. Bunun nəticəsidir ki, Azərbaycan təhsili dövlət başçısının müəyyənləşdirdiyi siyasətə uyğun yol ilə irəliləyir. Bu isə təhsilin dövlət siyasətinin əsas prioritetlərindən biri olması ilə bağlıdır. İnanırıq ki, həyata keçirilən islahatlar nəticəsində təhsil sahəsində ölkəmiz dünyanın ən qabaqcıl dövlətləri ilə rəqabət apara biləcəkdir. Şəhərimizin yeganə ali təhsil müəssisəsi olan Sumqayıt Dövlət Universiteti də hər zaman olduğu kimi, ölkəmizin inkişafına əzmlə xidmət göstərir. Universitetimizin hazırkı inkişafı əvvəlki illərdən xeyli fərqlənir. Onun maddi-texniki bazasının möhkəmləndirilməsi, kadr potensialının inkişafı, təhsilin və nizam-intizam səviyyəsinin yüksəldilməsi, imtahanlarda şəffaflığın təmin edilməsi, o cümlədən, əməkdaşlarımızın maddi rifah halının yaxşıladırılması istiqamətində uğurlu işlər həyata keçirilir. Təhsil naziri cənab Mikayıl Cabbarovun təhsilə göstərdiyi diqqəti və qayğısı nəticəsində Sumqayıt Dövlət Universiteti bir çox beynəlxalq layihələrə imza ataraq əməkdaşlıq əlaqələrini yüksək səviyyəyə çatdırmış, mükəmməl ali təhsil müəssisə modelini yaratmışdır.\nÇıxışlardan sonra universitet marşının sədaları altında təhsildə və universitetin ictimai həyatında fərqlənmiş məzunlara Fəxri Fərman və diplomlar təqdim edildi.\nTədbir Azərbaycanın incəsənət xadimləri Almaz Orucova və Ayaz Qasımovun ifalarında möhtəşəm konsert proqramı ilə davam etdi.


Riyaziyyat və Mexanika İnstitutunun 60 illik yubileyinə həsr olunmuş beynəlxalq konfrans keçirilir » TEHSIL-PRESS Agentliyi\nAMEA-nın Riyaziyyat və Mexanika İnstitutunun (RMİ) 60 illik yubileyinə həsr olunan "Riyaziyyat və mexanikanın müasir problemləri" mövzusunda beynəlxalq konfrans öz işinə başlayıb.\nSonra RMİ-nin direktoru, AMEA-nın müxbir üzvü Misir Mərdanov çıxış edərək institutun tarixi, fəaliyyət istiqamətləri və əldə etdiyi nailiyyətlər haqqında məlumat verib. Bildirib ki, Riyaziyyat və Mexanika İnstitutu 1959-cu ildə Azərbaycan SSR Elmlər Akademiyasının Fizika və Riyaziyyat İnstitutunun riyaziyyat şöbəsinin əsasında yaradılıb. Alim institutun ilk direktoru olmuş akademik Zahid Xəlilovun Azərbaycanda funksional analiz məktəbinin yaranmasında və sonrakı inkişafında əvəzsiz xidmətləri olduğunu söyləyib. M.Mərdanov 50 illik fəaliyyəti dövründə RMİ-yə akademiklər - Zahid Xəlilov, İbrahim İbrahimov, Fərəməz Maqsudov, Akif Hacıyev, AMEA-nın müxbir üzvü İlham Məmmədov və professor Həşim Ağayevin rəhbərlik etdiyini diqqətə çatdırıb. O, ötən dövr ərzində institutda "Harmonik və qeyri-harmonik analiz", "Ridge funksiyalar və neyron şəbəkələrlə yaxınlaşmalar", "Diferensial tənliklərin spektral və keyfiyyət nəzəriyyəsi" və "Optimal idarəetmə nəzəriyyəsi və variasiya hesabı" üzrə mühüm elmi nəticələrin əldə olunduğunu deyib.\nM.Mərdanov 2013-2019-cu illər ərzində institut alimlərinin ümumilikdə 440 məqaləsinin "Web of Science" bazasına daxil olan jurnallarda dərc edildiyini bildirib, müəssisənin 60 illik yubileyinə həsr edilən kitabı qonaqlara təqdim edib.\nXəbərin tarixi: 23.10.2019 / 16:18


08:45 13 Sentyabr 2013 1315 dəfə oxunub\n"Ən sevdiyim əsər” layihəsində yazarların, sənət adamlarının ən çox sevdikləri bir əsər haqqında danışırıq. Budəfəki həmsöhbətimiz “Ulduz” jurnalının baş redaktoru, yazıçı Elçin Hüseynbəylidir. Qeyd edək ki, E.Hüseynbəylinin ən sevdiyi əsər Cəlil Məmmədquluzadənin “Danabaş kəndinin məktəbi” hekayəsidir.\n- Hansı bədii xüsusiyyətlər, sizə “Danabaş kəndinin məktəbi” əsərini sevdirib?\n- Əvvələn deyim ki, mənim bir neçə sevimli əsərim var, bunlardan biri dostum, yazıçı Quram Odişariyanın “Prezidentin pişiyi” romanıdır, sonra Anarın “Dantenin yubileyi” və CəlilMəmmədquluzadənin “Danabaş kəndinin əhvalatları” hekayələridir. Bütün bu əsərləri, əslində, bir məsələ birləşdirir: İnsan taleyi. Amma gəl “Danabaş kəndinin məktəbi” əsərindən danışaq. Bir məqamı də etiraf edim ki, Mirzə Cəlilin hekayələri mənim stolüstü kitabımdır və zaman-zaman həmin əsərləri yenidən oxuyuram.\nTəəssüf ki, “Danabaş kəndinin məktəbi” hekayəsi Mirzə Cəlilin digər əsərləri ilə müqayisədə az təhlilə cəlb olunub. Məni bu əsərdə cəlb edən Mirzə Cəlilin çox yüksək ironik və yumoristik yazıçı məharətinə sahib olma bacarığıdır. Onun yumoru heç bir əsərində, məncə, bu həddə çatmayıb. Bu əsərdə Danabaş kəndinin insanlarına yuxarıların münasibəti, kənd sakinlərinin özlərinin özlərinə qarşı münasibəti, camaatın yuxarıları hansı gözlə görməsi və nəhayət, bütün bunları yazıçının necə təsvir etməsi mənim üçün çox maraqlıdır. Hekayə belə başlayır; kəndə bir yığın adam gəlib, nəçərnik, mirovoy sud, uşkol və s. Danabaş kəndinin sakinləri də xoflanırlar ki, əcaba bu qədər rütbəli adam niyə gəlib kəndə? Güman edirlər ki, yəqin əsgər aparacaqlar. Hamısı qorxur, ancaq heç kəs hadisənin məğzini bilmir. Əsər uşağın dilindən danışılır, bu lap da əsərin dilinin şirinliyini, hadisələrin məzəsini artırır.\nMəsələn, atlının gəlməsini görən kənd əhli tayanın arxasına keçəndə uşaq öz gizlənməyini belə təsvir edir: “Hətta bu da yadımdadır ki, tayamızın dal tərəfindən itimiz yuvaya nisbət bir deşik qayırmışdı. Gündüzlər istinin dərdindən haman dəliyə girib kölgələnirdi. Hacı Namazlını atlı gətirəndə mən o dərəcədə qorxdum ki, qaçıb özümü soxdum haman itin yuvasına”.\nBu cümləylə elə bir mənzərə yaranır ki, sanki başqaları da, həmin qorxan böyük kişilər də əgər sığsaydılar, onlar da qaçıb girərdilər həmin itin yuvasına. Hekayədə bu cür maraqlı, baməzə təsvirlər çoxdu. Mirzə Cəlil bu əsərdə bütün Danabaş kəndinin, avamlığın üzünü çox ustacasına açır, onun heç bir əsərində bu həddə yumor yoxdu. Ağrını adam güldürə-güldürə oxucuya çatdırmaqda Mirzə Cəlilin tayı-bərabəri tapılmaz.\nAxır ki, əsərin intriqası açılır və məlum olur ki, nəçərnik məktəb açmağa gəlib, camaatın uşağını oxutmaq, savadlandırmaq üçün toplamaq istəyirlər. Əsərdə belə bir məqam var, nəçərnikin rusca kənd əhlinə dediklərini dilmanc meydana cəm olan camaata çatdırıb deyir: “Mən Danabaş kəndinin əhlini özümə dost tuturam. Amma bunu da buyurur ki, mənim bu camaata yazığım gəlir, çox avam camaatdı, çox biməna camaatdı”. Bu sözlərdən, Danabaş kəndinin sakinlərinə mənasız deməsindən sonra camaat bir ağızdan deyir: “Allah ağaya ömür versin”. Naçarnikin dili ilə, əslində, Mirzə Cəlil özü bu sözü üzünü onlara tutub deyirdi.\n- Mirzə Cəlil obrazların xarakterlərini ifşa yolu ilə açırdı. Məsələn, “Ölülər” əsərində biri digərinin üzünə durur ki, sən öz yaxın adamını filan səbəbdən diriltmək istəmirsən. Bu əsərdə də insanlar bir-birinin üzünə durur ki, sən uşağını gizlətmisən, sənin uşağın xəstə deyil və s. Başqa əsərlərində də var bu cür ifşalar, deyək ki, bu daha böyük ideya şəklində, millətçilik, dinçilik, Avropaya meyl kontestində “Anamın kitabı” əsərində rastımıza çıxır. Sizcə, Mirzə Cəlil nəyə görə bir çox məqamlarda xarakterlərini məhz ifşa yolu ilə açırdı?\n- Mənə elə gəlirdi ki, Mirzə Cəlil millətin yaxşı tərəfini görürdü, amma o millətin elə bir xüsusiyyətini göstərmək istəyirdi ki, millət o sarıdan geri qalırdı, özünü tanımırdı. Çox sevdiyim bir ifadə var: “Meymun güzgüyə baxıb özünə gülən vaxtdan insan olmağa başlayıb”. Cəlil belə düşünürdü ki, gülüş xəstə cəmiyyəti sağaltmaq üçün ən normativ həbdir. Satiriklərin, maarifçilərin çoxunun əsərlərində belədir. Onlar insanların iç üzünü açmalı idilər. Sən buna ifşa deyirsən, amma səninlə razılaşmıram, mən bunu gülüş sayıram. Mirzə Cəlil ifşa etmirdi, Mirzə Cəlil onlara gülürdü. Hekayədə sonluq yadınızdadırsa belədir ki: “Hacı Namazəli camaata səmt çönüb, hər iki əlini qovzadı, uca səslə və ürəkdən dedi...”. Hekayə tamamlanmır, yəni son söz yenə satqın Namazəlidədir, yəni o cür adamların hələ cəmiyyətə deyəsi çox sözü var.\nXristianlar cahillikdən xilas olub ona görə inkişaf etdilər ki, xurafatdan yaxa qurtardılar. Falçıları, cadugərləri, hətta orta əsrlərdə yandırırdılar. Bu gün az halda qalanları da ekstrasens səviyyəsində fəaliyyət göstərirlər. Ona görə də xristianlıq təmizləndi, işləri əngələ düşəndə birinci kilsəyə üz tuturlar. Bizim insanların çoxu isə pis bir hadisə üz verəndə məscidə getmirlər, hamı falçının yanına qaçır ki, görüm o nə deyəcək, bu işin axırı necə olacaq. Gülüş məsələsinə ona görə qayıdıram ki, mən Cəlildə ifşa görmürəm, gülüş görürəm. O, bütün bu cür bəlalara gülürdü.\n- Əsərdə bir “kərmə qalağı” adlı yer var. Uşaqlar məktəbə getməsinlər deyə orda gizlədirlər. Mirzə Cəlilin kənd mühitində seçdiyi bu bədii məkan çox unikaldır və variyasıyalıdır.\n- Kərmə qalağı bir simvoldur, yəni təhsildən, savadlanmaqdan qaçan insanların həyatdakı yeri oradır. Onlar o üfunətin, qaranlığın içində olmaq istəyirlər, ancaq onları ordan dartıb çıxartmaq lazımdır.\n- Mirzə Cəlilin bir çox hekayələrində qəhrəmanların missiyası yoxdur. Məsələn, “Danabaş kəndinin məktəbi” hekayəsində hadisələri nəql edən uşağın missiyası nədir, o kim olmaq istəyir, yaxud real mənzərə ona nə təklif edir və s. Bütün bu cəhətlər, sonu qaranlıq qəhrəmanlar, mühit, əslində, maarifçiliyə zidd amil idi. Sizcə, bu təzad nədən doğurdu?\n- Bu cür əsərlərdə obrazın missiyasını yazıçı həll edir. Obrazın taleyinin çözülməsi missiyadan da yuxarıda dayanan bir şeydir. Məsələn, “Danabaş kəndinin əhvalatları”nda da Məhəmmədhəsən əminin miisiyası yoxdur, arzusu var. Kərbəlaya getmək istəyir. Bu cür əsərlərdə əsas missiya yazıçının missiyasıdır ki, cəmiyyətin iç üzünü açıb göstərsin. Cəlilin əsərlərində də müəllifin missiyası vardı, o missiyanın da açarı isə yumor idi.\n- Mirzə Cəlilin “Danabaş kəndinin məktəbi” hekayəsinin yazılma zamanından az qala bir əsr keçir, o vaxt məktəbdən qaçıb kərmə qalağına girənlər, indi də kor-koranə universitetlərə axışırlar, hamı ali savadlı olmaq istəyir. Xarakterlərsə təxminən eynidir, kütləvilik “ölçü”lərini dəyişmir, elə deyilmi?\n- Əsərin yazılma vaxtından bir əsr keçsə də, biz Mirzə Cəlildən bir əsrlik məsafədə uzaqlaşa bilməmişik. Biz hardasa onun obrazının ömrünü öz ömrümüzün içində yaşadırıq. Mirzə Cəlilin dövründə qazıya, uşkola pul verib uşağını məktəbə qoymayanlar, indi ondan daha çox müəllimə pul verir ki, qoy uşağım oxumasın, ancaq ona qiymət yaz. Eyni dərəcədə savadsızlıq qalır. Hər dövrdə isə ağıllı adamlar olub. Bugünkü ağılsızlığı dünyanın indiki inkişafı ilə müqayisə edəndə faciənin daha dərin olduğunu anlayırıq.\n- Mirzə Cəlil “Danabaş kəndinin əhvalatları” adlı povest, “Danabaş kəndinin məktəbi” adlı hekayə və “Danabaş kəndinin müəllimi” adlı dram yazıb, sizcə, onun şərti ad daşıyan bu kəndə və bu mövzuya təkrar-təkrar sövq edən nə idi?\n- Dünya ədəbiyyatına baxsaz, bir məkanın təsvir edildiyi silsilə əsərlərə rast gəlmək olar. Qabriel Qarsiya Markes və Uliyam Folknerin əsərləri bir məkanda cərəyan edir. Mirzə Cəlil Danabaş kəndini Azərbaycanın modeli kimi görürdü. Mirzə Cəlil balaca bir kəndlə dünyanı, Azərbaycanı əlaqələndirə bilirdi.\n- Mirzə Cəlil niyə Azərbaycan insanını əsgər kimi görmürdü? Anarın ssenarisi əsasında çəkilən “Qəm pəncərəsi” filmində də həmin motiv saxlanılıb. Mirzə Cəlil Azərbaycan insanını ordu adı çəkiləndə gizlənən insanlar kimi təsvir edib. Niyə?\n- O dövrdə Çar Rusiyası düzünə qalsa, çox nadir hallarda Azərbaycandan orduya əsgər aparırdı. O vaxt ciddi mənada hərbi mükəlləfiyyət yox idi. Müsəlmanlardan hərbi qulluqda çox az halda istifadə edilirdi. Hətta Azərbaycanın sərhədlərini kazaklar qoruyurdular. Azərbaycan ordusu, polisi yox idi, o cür vəzifələrə ruslar təyin olunurdu. Dövlətçiliyin olmaması çox pis haldır. Hətta bunun acı nəticələrini indi də görmək olur. Anlaşılmazlıqlar meydana çıxır, xalq dövləti özününkü hesab eləmir, elə bilir ki, dövlət başqa dövlətin qurumudur və insanları əzmək üçün olan aparatdır. Bu da müstəmləkə psixologiyasından irəli gəlir, daimi təzyiqlərin nəticəsi kimi üzə çıxır. Biz hələ də əsgəri və polisi özümüzə yad hesab edirik, özümüzdən saymırıq.\n- Sizcə, Mirzə Cəlil nəyə görə Hacı, Məşədi və Kərbəlayıları daha çox fırıldaq adamlar kimi qələmə verirdi?\n- Mirzə Cəlil bu cür insanları qəsdən fırıldaqçı kimi qələmə verirdi. Özü də bunu edərək o, dini-filan alçaltmırdı. Sadəcə göstərirdi ki, bu adamların işi-gücü qurtarıb, ancaq istəyirlər ki, ya Həccə, ya Kərbəlaya, ya da Məşədə getsinlər, olsunlar “yaxşı müsəlman”. Yaxşı müsəlman anlayışı isə yoxdur, yaxşı insan var. Heç eşitmisiz ki, yaxşı xristian deyələr kiməsə? Yoxdu. Amma müsəlmanlar o vaxt seçilmək üçün bu cür addımlar atırdılar. Yazıçı da onları ona görə lağa qoyurdu ki, hamı bəyəm Hacı, Kərbəlayı, Məşədi olmalıdır? İndi də var belə problemlər, yetmiş il yetimin malını yeyən adam minir təyyarəyə Həcc ziyarətinə gedir. Xristianların iki əsas dini mərkəzi var, Yerusəlim və Vatikan. Həmin şəhərlərə bu qədər kütləvi axın yoxdur, nə də ziyarət edən insanlara seçiləcək bir ad da vermirlər. Allahın nəzərində biz hamımız birik.


Doğulanda yoluxdu, bədənini yeməyə başladı - son xeberler\n25 günlük körpədə ət yeyən bakteriya aşkarlanıb.\nHindistanda doğulan 25 günlük körpədə ət yeyən bakteriya kimi bilinən "Necrotising Fasciitis" aşkarlanıb.\nSonxeber.az AzNews.az-a istinadən xəbər verir ki, Hindistanın Bengaluru şəhərində 5 günlük Rekha adlı körpənin dərisində problemlər yaranıb.\nHəkimlərin etdiyi antibiotik müalicəsinin təsir etmədiyi dəriüstü qabartılara görə körpənin vəziyyəti pisləşib.\nAilənin yaxın dostu Bengaluru şəhərindəki uşaq xəstəlikləri həkimlərinə müraciət edib. İmkanı yaxşı olmayan ailəyə xərclər üçün kömək edilib.\nBurda aparılan müayinələrin nəticəsində körpənin doğuş zamanı ət yeyən bakteriyaya yoluxduğu məlum olub.\nAntibiotik müalicəsinə başlanılan körpənin vəziyyətinin düzəldiyi bildirilib.\nDünyada Baxılıb: 1845 Tarix: 11 fevral 2019


“Çoxları deyir ki, biz informasiya müharibəsini uduzmuşuq. Lakin biz elə müharibə aparmamışıq…”-İLHAM ƏLİYEV – YENİLƏNİB – EtikXəbər\n“Çoxları deyir ki, biz informasiya müharibəsini uduzmuşuq. Lakin biz elə müharibə aparmamışıq…”-İLHAM ƏLİYEV – YENİLƏNİB\nEtikxeber.az-ın xəbərinə görə, bu barədə Azərbaycan Prezidentinin Mətbuat Xidməti məlumat yayıb.\n16:00, 23 fevral\nOnlar, ilk növbədə, treninq üzrə pulsuz kömək qismində iştirak ediblər, çünki hər şeydən ziyadə indi bizə bacardığımız qədər çox mütəxəssis hazırlamaq lazımdır ki, onlar bu işlə məşğul olsunlar. Əfsuslar olsun ki, minalardan təmizləmə işlərini aparanlar arasında da zərər çəkənlər var. Bu, əsas problemdir.\nƏliyev Moldova parlamentinin sədri ilə videoformatda-GÖRÜŞDÜ – YENİLƏNİB\nPrezident Dünya İqtisadi Forumunun Prezidentini-QƏBUL ETDİ – FOTO


2019-cu il Vergi Məcəlləsinə edilmiş dəyişikliklərin sual və cavablarla izahları - Nümünələr | Banco.az\n2019-cu il Vergi Məcəlləsinə edilmiş dəyişikliklərin sual və cavablarla izahları - Nümünələr\nBanco.az Vergilər Nazirliyinə istinadən 2019-cu il Vergi Məcəlləsinə edilmiş dəyişikliklərin sual və cavablarla izahlarıni təqdim edir. Bütün suallarla buradan tanış ola bilərsiniz. https://goo.gl/98AMVv\n1. Fərdi sahibkar kimi gəlir vergisinin ödəyicisi olaraq VÖEN almışam və mağaza işlədirəm. Eşitdiyimə görə, Vergi Məcəlləsində edilmiş dəyişikliklərə əsasən, satış əməliyyatlarının nağdsız qaydada aparılması halında, 2019-cu ildən müəyyən güzəştlər nəzərdə tutulur. Bu güzəştlər hansılardır?\n1 yanvar 2019-cu il tarixdən Vergi Məcəlləsində edilmiş dəyişikliyə əsasən, pərakəndə satış qaydasında malların satışının həyata keçirilməsi üzrə ticarət fəaliyyəti ilə məşğul olan gəlir vergisinin ödəyicisi olan fərdi sahibkar tərəﬁndən büdcəyə ödənilməli olan gəlir vergisinin məbləği 2019-cu il yanvarın 1-dən 3 il müddətinə “İstehlakçıların hüquqlarının müdaﬁəsi haqqında” Azərbaycan Respublikasının Qanunu ilə müəyyən edilmiş POS-terminal vasitəsilə nağdsız qaydada aparılan ödənişlərin ümumi gəlirdəki xüsusi çəkisinə uyğun müəyyən edilən verginin 25 faizi həcmində azaldılır.\n2. Eşitdiyimə görə, 2019-cu ildən marketdən alış- veriş edərkən ödədiyimiz məbləğin müəyyən hissəsi vətəndaşlara geri qaytarılacaq. Bu məlumat doğrudurmu?\n1 yanvar 2019-cu il tarixdən Vergi Məcəlləsində edilmiş dəyişikliyə əsasən, ﬁziki şəxs olan istehlakçılar tərəﬁndən Azərbaycan Respublikasının ərazisində pərakəndə ticarət və ya ictimai iaşə fəaliyyəti göstərən şəxslərdən alınmış mallara (neft və qaz məhsulları istisna olmaqla) görə ödənilmiş ƏDV-nin qaytarılması qaydasını müvaﬁq icra hakimiyyəti orqanının müəyyən etdiyi orqan (qurum) müəyyən edir. Bu maddəyə uyğun olaraq, qaytarılan məbləğ nağdsız qaydada ödənilmiş ƏDV-nin 15 faizini, nağd qaydada ödənilmiş ƏDV-nin isə 10 faizini təşkil edir.\nƏsas: Vergi Məcəlləsi, 165.5-ci maddə\n3. Bakı şəhərində xüsusi notarius kimi fəaliyyət göstərirəm. Dəyişikliyə əsasən nə qədər sosial sığorta haqqı ödəməliyəm?\n“Sosial sığorta haqqında” Azərbaycan Respublikası Qanununun 1 yanvar 2019-cu il tarixdən qüvvəyə minmiş müddəalarına əsasən, xüsusi notariuslar üzrə məcburi dövlət sosial sığorta haqqı minimum aylıq əməkhaqqının on mislinin 25 faizi miqdarında hesablanır.\nƏsas: “Sosial sığorta haqqında” Qanun, 14-cü maddə\n4.Təhsil müəssisəsinin əldə etdiyi mənfəət təsisçilər arasında bölüşdürüldüyü halda mənfəət vergisi üzrə hər hansı öhdəlik yaranırmı?\n5. Dövlət qulluqçusuyam, 570 manat maaş alıram. 1 yanvar 2019-cu il tarixdən Vergi Məcəlləsinə edilmiş dəyişikliyə əsasən əməkhaqqının 8.000 manatadək olan hissəsindən vergi tutulmur. Bu güzəşt dövlət qulluqçularına da şamil edilirmi?\nMuzdlu işlə əlaqədar gəlir vergisinin güzəştli qaydada hesablanması yalnız neft-qaz sahəsində fəaliyyəti olmayan və qeyri-dövlət sektorunda çalışan ﬁziki şəxslərə münasibətdə tətbiq edilir və bu sektorda əməkhaqlarının leqallaşdırılmasını və qeyri-rəsmi məşğulluğun aradan qaldırılmasını stimullaşdırmaq məqsədi daşıyır. Lakin son dəyişikliklərə qədər neft-qaz sahəsində və dövlət sektorunda çalışan ﬁziki şəxsin əməkhaqqı 2.500 manatadək olduqda hesablanmış məbləğdən\n173 manat (2018-ci il üçün yaşayış minimumu) çıxılmaqla 14 faiz dərəcə ilə gəlir vergisi hesablanırdısa, dəyişikliklərdən sonra bu məbləğ 200 manatadək qaldırılmışdır. Əməkhaqqının 200 manatdan yuxarı olan hissəsindən isə 14 faiz dərəcə ilə vergi tutulur. Beləliklə, hesablanmış əməkhaqqı 570 manat təşkil edən dövlət sektorunda çalışan ﬁziki şəxsin əməkhaqqından 51,8 manat (570 - 200 = 370 x 14% = 51,8 manat) vergi tutulacaqdır.\nƏsas: Vergi Məcəlləsi, 101.1-ci və 102.1.6-cı maddələr\n6. Dövlət müəssisəsinin istehsal sexində işləyirəm. Aylıq əməkhaqqım 520 manatdır. İndiyə qədər əməkhaqqımdan 173 manat çıxılıb, qalan fərqdən gəlir vergisi tutulurdu. Bu il güzəşt olunan məbləğdə dəyişiklik varmı?\nVergi Məcəlləsinin 1 yanvar 2019-cu il tarixdən qüvvəyə minmiş müddəalarına əsasən, ﬁziki şəxsin əsas iş yerində (əmək kitabçasının olduğu yerdə) hər hansı muzdlu işlə əlaqədar əldə edilən aylıq gəliri 2.500 manatadək olduqda həmin məbləğin 200 manatadək olan hissəsi gəlir vergisindən azaddır. Buna əsasən, sizin aylıq əməkhaqqınızdan 200 manat çıxılmaqla qalan fərqdən gəlir vergisi hesablanır.\nƏsas: Vergi Məcəlləsi, 102.1.6-cı maddə\n7. Məlum olduğu kimi, vəkillik fəaliyyəti qeyri- sahibkarlıq fəaliyyəti hesab edilir. Vergi ödəyicisi qeyri-sahibkarlıq fəaliyyətindən əldə etdiyi illik gəliri 30.000 manatadək olduqda 14 faiz, 30.000 manatdan yuxarı olduqda 30.000 manatdan yuxarı məbləğin 25 faizi həcmində gəlir vergisi ödəyir. Bilmək istəyirik ki, Vergi Məcəlləsində qeyri- sahibkarlıq fəaliyyəti ilə məşğul olan şəxslərin vergiyə cəlb edilməsində dəyişiklik varmı?\nVergi Məcəlləsinin 1 yanvar 2019-cu il tarixdən qüvvəyə minmiş müddəalarına əsasən, illik gəlirin həcmindən asılı olmayaraq qeyri-sahibkarlıq fəaliyyəti üzrə illik gəlirdən 14 faiz dərəcə ilə vergi tutulur və hesabat ili ərzində əldə olunan gəlirlər üzrə növbəti ilin mart ayının 31-dən gec olmayaraq gəlir vergisinin bəyannaməsi vergi orqanına təqdim edilir.\nƏsas: Vergi Məcəlləsi, 101.2-ci maddə\n8. Mikro sahibkarlıq subyekti olan müəssisənin rəhbəriyəm. Sahibkarlıq fəaliyyətimin stimullaşdırıl- ması baxımından mənə hansı azadolma tətbiq ediləcəkdir?\n9. Mikro sahibkarlıq subyekti olan fərdi sahibkara Vergi Məcəlləsində gəlir vergisi üzrə hər hansı güzəşt nəzərdə tutulurmu?\nVergi Məcəlləsinin 1 yanvar 2019-cu ildən qüvvəyə minmiş müddəalarına əsasən, mikro sahibkarlıq subyekti olan fərdi sahibkarların sahibkarlıq fəaliyyətindən gəlirinin 75 faizi ﬁziki şəxslərin gəlir vergisindən azaddır.\n10. Özəl müəssisədə çalışan ﬁziki şəxsin aylıq əməkhaqqı 200 manatdır. Bu məbləğdən sosial sığorta haqqı hesablanırmı?\n“Sosial sığorta haqqında” Azərbaycan Respublikası Qanununun 1 yanvar 2019-cu ildən qüvvəyə minmiş müddəalarına əsasən, sığorta haqqına cəlb edilən aylıq gəliri 200 manatadək olan işçidən 6 manat məbləğində sosial sığorta haqqı tutulur (200 x 3% = 6 manat).\n11. Fərdi sahibkar xırda istehsal fəaliyyəti ilə məşğuldur və 3 nəfər işçisi var. Sadələşdirilmiş verginin ödəyicisi olmaqla 2 faiz dərəcə ilə vergi ödəyə bilərmi?\n12. 1 yanvar 2019-cu il tarixdə kənd təsərrüfatı məhsullarının istehsalçılarına nəzərdə tutulan vergi güzəştlərinin vaxtı bitir. Qeyd olunan güzəştlərin vaxtı uzadılacaqmı?\nVergi Məcəlləsinin 1 yanvar 2019-cu il tarixdən qüvvəyə minmiş müddəalarına əsasən, kənd təsərrüfatı məhsullarının istehsal- çılarına tətbiq olunan vergi güzəştləri daha 5 il müddətinə, yəni 2024-cü ilə qədər uzadılmışdır.\nƏsas: Vergi Məcəlləsi, 106.1.14-cü,164.1.18-ci, 199.9-cu və 219.7-ci maddələr\n13. Fərdi sahibkar kimi vergi uçotuna alınaraq, icbari sığorta müqavilələri üzrə sığorta agentiyəm. Bu halda sadələşdirilmiş verginin ödəyicisi ola bilərəmmi?\nİcbari sığorta müqavilələri üzrə xidmət göstərən sığorta agentlərinin sadələşdirilmiş verginin ödəyicisi olmasına qanunvericilikdə məhdudiyyət nəzərdə tutulmur. Həmin şəxslər sadələşdirilmiş verginin ödəyicisi olduğu halda, əldə etdikləri hasilatdan 2 faiz dərəcə ilə vergi ödəyirlər.\nƏsas: Vergi Məcəlləsi, 218.5.2-1-ci maddə\n14.Mikro, kiçik və orta sahibkarlığın inkişafını dəstəkləyən dəyişikliklər çərçivəsində ƏDV üzrə hər hansı güzəşt nəzərdə tutulurmu?\nVergi Məcəlləsinin 1 yanvar 2019-cu il tarixdən qüvvəyə minmiş müddəalarına əsasən, KOB klaster şirkəti tərəﬁndən mikro, kiçik və orta sahibkarlığın inkişafını dəstəkləyən müvaﬁq icra hakimiyyəti orqanının müəyyən etdiyi orqanın (qurumun) təsdiqedici sənədi əsasında istehsal, yaxud emal məqsədləri üçün texnikanın, texnoloji avadanlıqların və qurğuların idxalı - KOB klaster şirkətinin KOB klaster şirkətlərinin reyestrinə daxil edildiyi tarixdən 7 il müddətinə ƏDV-dən azad edilmişdir.\nƏsas: Vergi Məcəlləsi, 164.1.40-cı maddə\n15. Fərdi sahibkar sadələşdirilmiş verginin ödəyicisi olmaqla Bakı şəhərində pərakəndə ticarətlə məşğuldur. 2019-cu il yanvar ayının 1-dən Bakıda fəaliyyət göstərən vergi ödəyicisi üçün sadələşdirilmiş verginin dərəcəsi 4 faizdən 2 faizə endirilmişdir. 2018-ci ilin 4-cü rübünün hesabatı 2019-cu ildə verilir. Bu zaman vergi ödəyicisi 2018-ci ilin 4-cü rübündə əldə etdiyi hasilatdan neçə faiz vergi ödəməlidir?\nƏldə olunan hasilat bütün ölkə üzrə 2 faiz dərəcə ilə vergiyə 1 yanvar 2019-cu il tarixdən etibarən cəlb ediləcəkdir. Qeyd olunanlara əsasən, 2018-ci ilin 4-cü rübündə əldə edilmiş hasilata görə 4 faiz dərəcə ilə vergi ödənilməlidir.\nƏsas: Vergi Məcəlləsi, 220.1-ci maddə\n16.Vəkillər Kollegiyasının üzvüyəm. 1 yanvar 2019-cu ildən vəkillərin sosial sığorta ödəmələrinin miqdarında hər hansı dəyişiklik varmı?\nVəkillər Kollegiyasının üzvlərinin ödədikləri məcburi dövlət sosial sığorta haqqının dərəcəsi ilə bağlı qanunvericilikdə dəyişiklik edilməmişdir. Həmin şəxslər əvvəlki qaydada gəlirlərinin 20 faizi miqdarında sosial sığorta haqqı ödəməlidirlər.\n17.Mən Bakı şəhərində fərdi qaydada bərbər fəaliyyəti ilə məşğulam. Əldə etdiyim gəlirdən nə qədər vergi ödəməliyəm?\nVergi Məcəlləsinin 1 yanvar 2019-cu il tarixdən qüvvəyə minmiş müddəalarına əsasən, fərdi qaydada bərbər fəaliyyəti ilə məşğul olan (qadın və ya kişi bərbərləri olmasına fərq qoyulmadan) şəxslər aylıq 15 manat məbləğə Bakı şəhəri üçün 2 əmsalı tətbiq etməklə 30 manat məbləğində sadələşdirilmiş vergi ödəyir. Bu əmsal Gəncə, Sumqayıt və Xırdalan şəhərlərində 1,5, Abşeron rayonunun qəsəbə və kəndləri (Xırdalan şəhəri istisna olmaqla), Şirvan, Mingəçevir, Naxçıvan, Lənkəran, Yevlax, Şəki və Naftalan şəhərlərində 1,0, digər rayon (şəhər) və qəsəbələrdə (kəndlərdə) isə 0,5-dir. Məsələn, Astara şəhərində bərbər fəaliyyəti ilə məşğul olan şəxslər “Sabit verginin ödənilməsi haqqında qəbz” alaraq, ayda 7,5 manat (15 manat x 0.5 ) məbləğində sadələşdirilmiş vergi ödəməlidirlər. Sadələşdirilmiş verginin ödənilməsi barədə sabit qəbz əldə edən şəxslərin vergi öhdəliyi yerinə yetirilmiş hesab edilir. Bərbər fəaliyyəti ilə məşğul olan şəxslərin vergi orqanına bəyannamə təqdim etmək öhdəlikləri yaranmır.\nMəlumat üçün qeyd edək ki, vergi ödəyicisi “Sadələşdirilmiş vergi üzrə sabit məbləğin ödənilməsi haqqında qəbz”i almaq üçün yazılı müraciət etdikdə, sadələşdirilmiş verginin ödənilməsini təsdiq edən ödəniş sənədini müraciətinə əlavə edir, elektron qay- dada müraciət etdikdə isə ödənişi müraciətin edildiyi zaman elek- tron qaydada həyata keçirir. Ödəniş sənədində vergi ödəyicisinin VÖEN-i göstərilməlidir. Vergi ödəyicisi hesablanmış sabit vergini tam məbləğdə dövlət büdcəsinə ödədikdən sonra ona müvaﬁq olaraq kağız daşıyıcısında və ya elektron qaydada “Sabit verginin ödənilməsi haqqında qəbz” verilir.\nƏsas: Vergi Məcəlləsi, 220.10-cu maddə\n18. Bakı şəhərində fərdi qaydada dərzi fəaliyyəti ilə məşğulam. Əldə etdiyim gəlirdən nə qədər vergi ödəməliyəm?\nVergi Məcəlləsinin 1 yanvar 2019-cu il tarixdən qüvvəyə minmiş müddəalarına əsasən, fərdi qaydada dərzi fəaliyyəti ilə məşğul olan şəxslər aylıq 10 manat məbləğə Bakı şəhərində 2 əmsalı tətbiq etməklə 20 manat sabit vergi ödəyir və verginin ödənilməsi barədə qəbz əldə edir. Nəzərə almaq lazımdır ki, bu əmsal Gəncə, Sumqayıt və Xırdalan şəhərlərində 1,5, Abşeron rayonunun qəsəbə və kəndləri (Xırdalan şəhəri istisna olmaqla), Şirvan, Mingəçevir, Naxçıvan, Lənkəran, Yevlax, Şəki və Nafta- lan şəhərlərində 1,0, digər rayon (şəhər) və qəsəbələrdə (kəndlərdə) isə 0,5-dir. Sadələşdirilmiş verginin ödənilməsi barədə sabit qəbz əldə edən şəxslərin vergi öhdəliyi yerinə yetirilmiş hesab olunur. Dərzi fəaliyyəti ilə məşğul olan şəxslərin vergi orqanına bəyannamə təqdim etmək öhdəlikləri yaranmır. Məlumat üçün qeyd edək ki, vergi ödəyicisi “Sadələşdirilmiş vergi üzrə sabit məbləğin ödənilməsi haqqında qəbz”i almaq üçün yazılı müraciət etdikdə, sadələşdirilmiş verginin ödənilməsini təsdiq edən ödəniş sənədini müraciətinə əlavə edir, elektron qaydada müraciət etdikdə isə ödənişi müraciətin edildiyi zaman elektron qaydada həyata keçirir. Ödəniş sənədində vergi ödəyicisinin VÖEN-i göstərilməlidir. Vergi ödəyicisi hesablanmış sabit vergini tam məbləğdə dövlət büdcəsinə ödədikdən sonra ona müvaﬁq olaraq kağız daşıyıcısında və ya elektron qaydada “Sabit verginin ödənilməsi haqqında qəbz” verilir.\n19. Topdan ticarət fəaliyyəti ilə məşğulam. Bu vaxta qədər malları həm sənədlə, həm də sənədsiz qay- dada satmışam. Qanunda edilmiş dəyişikliyə görə malların sənəd olmadan satılmasına görə sanksiya tətbiq edilir. Qanunu bilmədiyim üçün ilin əvvəlində sənədsiz mal satmışam. Belə əmələ birinci dəfə yol verdiyim nəzərə alınaraq mənə güzəşt oluna bilərmi?\nVergi Məcəlləsinin 1 yanvar 2019-cu il tarixdən qüvvəyə minmiş müddəalarına əsasən, elektron qaimə-faktura və ya elektron vergi hesab-fakturası təqdim edilməli olduğu halda malların elektron qaimə-faktura və ya elektron vergi hesab-fakturası verilmədən təqdim edilməsinə görə - malları təqdim edən şəxsə təqvim ili ərzində belə hala birinci dəfə yol verdikdə təqdim edilmiş malların satış qiymətinin 10 faizi, ikinci dəfə yol verdikdə 20 faizi, üç və daha çox dəfə yol verdikdə 40 faizi miqdarında maliyyə sanksiyası tətbiq edilir. Lakin qanunvericiliyə əsasən, yeni maliyyə sanksiyaları qüvvəyə mindiyi gündən 1 il müddətində belə hala birinci dəfə yol verildikdə vergi orqanı tərəﬁndən vergi ödəyicisinə maliyyə sanksiyası tətbiq olunmur və yalnız rəsmi (yazılı) xəbərdarlıq edilir. Xəbərdarlıq edildikdən sonra vergi ödəyicisi tərəﬁndən təkrarən belə hala yol verildiyi aşkarlanarsa, o zaman vergi ödəyicisinə maliyyə sanksiyası tətbiq edilir.\nƏsas: Vergi Məcəlləsi, 5.13-cü maddə və\n“Azərbaycan Respublikasının Vergi Məcəlləsində dəyişikliklər edilməsi haqqında” Qanun, 2.1-ci maddə


Термокружка ZOOOBE — герметичная kubok-термос ikili divarları içkilər üçün\nMən — fan qəhvə. Bu yaxınlarda isə mən hələ ana oldu, bir çox mən uşaqla küçədə. Burada o, fikrə getdi barədə термокружке üçün isti kofe. Dərhal başlamaq axtarmaq onu Алиэкспресс. Tapdı, bir çox sinif model brendin ZOOOBE. Böyük, rahat və kifayət qədər vacib deyil, gözəl bir kubok.\nOxudum təhlil və baxmayaraq özünə çəhrayı. Başqaları da var, rəng seçimi: qara, qəhvəyi, ağ və gümüşü. Заказывала görə 592,44 rubl bax, bu səhifədə Əli, artıq Кемеровской sahəsində iş o yerə çatıb azdır, ay ərzində.\nÖzü dərnək çox gözəl, rəngi parlaq çəhrayı. Görünür, şık və dəbli. Əlində rahat saxlamaq.\nOnun ölçüləri: uzunluğu 18 sm, diametri üst 24 sm, alt 21 bax Həcmi 380 ml.\nKubok герметичная paslanmayan poladdan ilə ikili divarları. Qapağı откручивается və tökülür içki. Geri katlanmış sıx, əgər çevirmek, heç bir şey baş vermir və damlama, xüsusi проверяла — darlıq, 100%.\nƏn əsası isə uzun — istilik saxlayır. Sərin hava isti qəhvə və ya çay çox böyük temperatura qayıtdıqda. Üçün, içmək üçün düyməni basırıq düyməsini qapağı açılır və görünür lülə, haradan çox rahat içmək.\nHəmçinin qapaq var, metal сеточка, ona görə də maye baha başa gəlir deyil, kəskin və olar прям orada dəm çay və ya ot.\nBelə ki, indi, payız, bu термокружка çox aktualdır bizim ailə üçün. Böyük oğlu məmnunluqla içir isti çay və ondan, özünə isə mən наливаю qəhvə üçün gəzinti ilə малышкой.\nBu tövsiyə термокружку ZOOOBE bütün həvəskarları üçün istilənmək isti içki gəzmək. Cəsarətlə sifariş verin, peşman olmaz, mən çox razıdır. Daha tövsiyə edə bilər гейзерную кофеварку Tinton və keyfiyyətli электрокофемолку Homeleader.\nREAD more: Ayaqqabı üçün rəqs, qızlar üçün Kulla\nVideoçarx deyil, mənim, yalnız saytın Алиэкспресс, amma hər şey göründüyü kimi yaxşı deyil.


Oxu.az - Moldova polisi “Georgi lenti”nə görə 17 deputatı toxunulmazlıqdan məhrum edəcək\nMoldova parlamentinin 17 deputatı “Georgi lenti”ni taxdıqlarına görə məsuliyyətə cəlb olunmaları üçün toxunulmazlıqdan məhrum edilə bilər. Moldova polisi müvafiq tələblə ölkənin qanunverici orqanına müraciət etmək niyyətindədir. Bu barədə Baş Polis Müfəttişliyinin rəisi Viorel Çerneusyanu bildirib.\n"Onlara qarşı qanun pozuntusu ilə bağlı protokollar tərtib edilib, prokurorluğa verilib, cərimənin tətbiqi yalnız deputat toxunulmazlığının ləğvi ilə mümkündür", – deyə Çerneusyanu bildirib.\n2022-ci il aprelin ortalarında Moldova prezidenti Maya Sandu Ukraynada Rusiya hərbçilərinin istifadə etdiyi “Georgi lenti”nin, eləcə də Z və V simvollarının nümayişinə görə cərimələrin tətbiqini təsdiqləyib.\nSöhbət bu cür atributların istehsalı, satışı, saxlanması və ictimai yayılmasının qadağan edilməsindən gedir. Qanunu pozanları 9000 ley (3 200 manat) məbləğində cərimə və ya 30-60 saata qədər ictimai işlər gözləyir. Hüquqi şəxslər üçün cərimə 18 000 ley (6 400 man) təşkil edir.\nMənbə: Komsomolskaya pravda


Noyabrın 30-dan oktyabrın 1-ə keçən gecə Ərdəbil şəhərinin bir qrup milli fəalı şəhərin müxtəlif meydan və yerüstü keçidlərindən Abbas Lisaninin fotosu olan banerləri asıblar.\nOnlar Ərdəbil zindanının 7-ci bölməsində 15 illik həbs cəzasını çəkən Lisaninin sağlıq durumundan nigəranlıqlarını bildirib, zindan, təhlükəsizlik və məhkəmə məsullarının məhbusun həyatına qarşı laqeydliyinə etiraz ediblər.\nAbbas Lisani və ərdəbil prokuroru Seyid Abdullah Təbatəbainin fotoları təsvir olunan baner və afişalarda “Azərbaycanın tanınmış fəalının həyatı təhlükədədir, baş verə biləcək nəticələrə görə Ərdəbil Prokuroru və Məhkəmə Sisteminin məsulları məsuliyyət daşıyır” sözləri yazılıb.\nAbbas Lisaninin sağlıq durumunun ağırlaçşması son günlıər milli fəalların və insan haqları təşkilatlarının nigəranlığına və bu yöndə etiraz fəaliyyətlərinin çoxalmasına səbəb olub.\nBununla bağlı Güney Azərbaycanın müxtəlif şəhərlərində fərqli aksiyalarla siyasi məhbusa dəstək aksiyaları keçirilib və hökumətə etiraz ifadə olunub.\nŞiddətli bel və diz ağrılarından əziyyət çəkən Abbas Lisaniyə həkimlərinin verdiyi dərmanlar və tətbiq etdikləri müalicə işə yaramır.\nZindanın tibb məntəqəsində onun müalicəsi üçün yetərli imkan olmamasına baxmayaraq, təhlükəsizlik orqanlarının müdaxiləsi nəticəsində siyasi məhbusun zindandan qıraqda müalicəsinə imkan verilmir.\nBundan bir müddət öncə şiddətli Abbas Lisani zindan həkimlərinin verdiyi dərmanlar və tətbiq etdikləri müalicə işə yaramadığı üçn silahlı məmurların müşayiəti ilə Ərdəbilin "Fatimi" xəstəxanasına aparılıb, orada analizlər verdikdən sonra zindana geri qaytarılıb.\nKoronavirus pandemiyası başlayandan İran həbsxanalarında dəfələrlə yoluxma halları müşahidə edilsə də, məhkəmə sistemi və həbsxana rəsmiləri, bir sıra fəalları, o cümlədən Abbas Lisanini məzuniyyətə buraxmaqdan imtina ediblər.\n2019-cu ilin iyul ayında Ərdəbil İnqilab Məhkəməsinin 1-ci şöbəsi tərəfindən Lisani 8 il həbs və 2 il sürgün cəzasına məhkum edilib.\nDaha sonra bu hökm Ərdəbil Apellyasiya Məhkəməsi tərəfindən 2 il sürgün və 15 il həbs cəzasına yüksəldilib. Ali Məhkəmə isə milli fəalın şikayətini təmin etmədiyindən dolayı bu hökmün tətbiqi qətiləşib.\nƏrdəbil Məhkəməsi Abbas Lisaninin İranın İslami Cəza Qanununda nəzərdə tutulan həbs cəzalarını azaldılması ilə bağlı iddiasını rədd edib.\nAbbas Lisani Ərdəbil dəstək aksiyası etiraz baner siyasi məhbus


Gürcüstanda yeni qadağalar qəbul edilib; yeni tənzimləmə 28 noyabrda qüvvəyə minəcək\nGürcüstan hakimiyyəti ölkədə getdikcə pisləşən epidemioloji vəziyyəti nəzərə alaraq qadağaları genişləndirib və sərtləşdirmə hallarının çoxaldılmasına qərar verib. Gecə saat 21: 00-dan 05: 00-dək ölkədə insanların və nəqliyyat vasitələrinin hərəkəti tamamilə qadağan ediləcək. GAXA-nın məlumatına görə, qərar COVID-19 infeksiyası ilə mübarizə üçün Gürcüstanda Qurumlararası Koordinasiya Şurasının iclasından sonra verilib.\nGürcüstanın 8 böyük şəhərində ictimai nəqliyyat fəaliyyətini dayandıracaq. Yeni tənzimləmə 28 noyabrda qüvvəyə minəcək və dekabrın 24-dək Tiflis, Rustavi, Kutaisi, Batumi, Qori, Poti, Zuqdidi, Telavi şəhərlərə şamil ediləcək\n"Vəziyyət fəlakətlidir" – Gürcüstanda vəziyyətin fəlakətli olduğunu nəzərə alan yoluxucu xəstəlik mütəxəssisləri yeni məhdudiyyətlərin tətbiq olunmasını tələb ediblər.\nƏvvəllər evdən axşam saat 22-dən səhər saat 5-ə qədər çıxmaq qadağan edilmişdi.\nQanun pozuntusuna görə cərimə 200 min laridir.\nQeyd edilib ki, Gürcüstan ikinci bir koronavirus dalğasını yaşayır. Hər gün üç mindən çox yeni xəstəlik qeydə alınır. Pandemiyanın başlamasından bəri 26 Noyabr tarixinə qədər Gürcüstanda təsdiqlənmiş COVID-19 hadisələrinin ümumi sayı 118 min nəfəri keçib, 1100-dən çox xəstə ölüb.\nÖlkədə artıq bir sıra məhdudiyyətlər qüvvədədir: binalarda, nəqliyyatda və küçələrdə maskalar tələb olunur, böyük şəhərlərdə məktəblər distant üsuluna keçib, uşaq bağçaları bağlanıb, gecə evdən çıxmaq qadağan edilib.


"Qərbin Azərbaycanda yaratdığı siyasi partiyalarla heç vaxt bir arada ola bilmərik" » Gunpress.az\nTarix: 01-02-2015 00:12\nMüasir Müsavat Partiyasının sədri Hafiz Hacıyevin Trend-ə müsahibəsini təqdim edirik.\n- Müasir Müsavat Partiyası qarşıdan gələn parlament seçkilərində iştirak etməyi planlaşdırırmı?\n- Əlbəttə, bizim partiyamız parlament seçkilərində iştirak etmək barədə qərar verib. 2015-ci ildə görəcəyimiz işlər barədə partiyanın İdarə Heyəti tərəfindən tədbirlər planı təsdiq olunub. Partiyamız parlament seçkilərinə hazır vəziyyətə gətirilib. Başqa müxalifət partiyalarından fərqli olaraq, bizim rayon təşkilatlarımız monolit, güclüdür, qarşısına qoyduğu məsələləri həll edə bilir. Sadəcə həmin rayonlardan kimlərin namizədliyini verəcəyimizlə bağlı məsələ qalır. Yəni biz istəyirik ki, namizədliyini verəcəyimiz üzvlərin həmin dairələrdə, insanlar arasında nüfuzunun hansı səviyyədə olduğunu müəyyən edək. Hazırda müəyyən vasitələrlə onların reytinqini öyrənirik. Biz, həmçinin təbliğat-təşviqat qrupları yaratmışıq və hazırda təbliğat-təşviqat işləri ilə bağlı konsepsiyalar hazırlayırıq. Yəni seçkilərə hazırlıq işləri davam etdirilir.\nBu gün Azərbaycanda müxalifət partiyaları arasında ən çevik, qarşısına məqsəd qoyan və o məqsədə çatmaq üçün planı olan partiya Müasir Müsavat Partiyasıdır. Yəni milli müxalifətin missiyasını öz üzərinə götürən Müasir Müsavat Partiyası istəyir ki, Azərbaycan xalqının problemlərini parlamentdə səsləndirsin və orada ona əlac tapsın. Calışacağıq ki, bu istiqamətdə müəyyən fikri olan, müstəqil düşüncəyə malik, heç bir xarici dövlətin, kəşfiyyatın əlinə keçməyən insanları parlamentdə görək və millətimizə xeyir verə bilək.\n- Hazırda bir sıra müxalifət partiyaları parlament seçkiləri ilə bağlı blok yaratmaq istiqamətində iş aparır. Sizə də bu cür bloka qoşulmaq təklifi gəlibmi?\n- Bütün partiya sədrləri hamısı mənə mesaj göndərirlər ki, gəlin bu məsələləri birgə müzakirə edək. Amma bir çox partiyalar var ki, sədrdən başqa heç kim yoxdur. Yəni o partiyaların nə idarə heyəti, nə siyasi şurası, nə də üzvləri var. Onların təkliflərinə cavab olaraq mən də deyirəm ki, sizin partiyanız partiyadırsa, sizin idarə heyətinizlə bizim idarə heyətimizin, sizin siyasi şuranızla bizim siyasi şuramızın üzvləri görüşsün, danışıqlar aparsın. Məsələ bu məqama gələndə baxırsan ki, bir sədrdir, bir də partiya. Yəni bu cür partiyalar çoxdur. Bizim siyasi nüfuzumuzdan, partiyanın çevik üzvlərindən istifadə etmək istəyən bir sıra partiyalar da var. Biz də buna getmirik. Real partiyalarla əlbəttə ki, danışıqlar aparırıq, aramızda müəyyən anlaşılmazlıqlar var. Amma blok məsələsinə gəlincə, hələ bu məsələ ilə bağlı müəyyən yoldaşlarla, partiya daxilində məsləhətləşmələr gedir. Görək axırı nə olur. Bu, tək məndən asılı deyil.\nƏlbəttə, mən istəyərdim ki, Azərbaycanda milli maraqlara xidmət edən qüvvələr bir arada olsun. Amm bunu görə bilmirəm. Mən həmişə milliyyətçi bir adam, millətini, dövlətini sevən bir adam olmuşam. Mən indi başqaları ilə separat danışıqlara gedə bilmərəm.\n- Siz də qeyd etdiniz ki, milli qüvvələri bir arada görə bilmirsiniz. Sizcə bunun səbəbi nədir?\n- Onların hərəsinin bir yiyəsi var. Onlar qərbə xidmət edən, Avropanın müəyyən dairələrinə xidmət edən insanlardır. Misal üçün, Milli Şuranı götürək. Milli Şura qərbdən, Avropadan gələn tapşırıqları icra edən bir təşkilatdır. O cümlədən Müsavat Partiyası. Onsuz da indi Müsavat Partiyası dağılıb, orada bir qrup siyasi alverçilər qalıb. İndi onlar da alverlə məşğuldurlar. Onların da yiyələrinin bir hissəsi Avropadadır, bir hissəsi də qərbdədir. AXCP-də də 5-10 nəfər var və onlar da qərbdən gələn maliyyəni mənimsəyirlər.\nBunlar Azərbaycanın milli maraqları naminə, Azərbaycanda gedən prosesləri izləyib ortaya bir şey çıxarmaq naminə heç vaxt birləşməyiblər və birləşməyəcəklər də. Çünki xaricdəki ağaları imkan vermir, onların hərəsinin quyruğu xaricdəki kəşfiyyat orqanlarının birinin əlindədir. Lazım olan anda, əgər yiyələri göstəriş verərsə, bunlar bir arada olacaqlar.\nYəni milli müxalifətin başında duran Müasir Müsavat Partiyasının sədri kimi çalışıram ki, Azərbaycanda millətini sevən, dövlətçilik mövqeyində olan siyasi qüvvələrlə həmişə dialoq aparam, əməkdaşlıq edəm. Yoxsa ki, qərbin Azərbaycanda yaratdığı siyasi partiyalarla heç vaxt bir arada ola bilmərik. Onlar hər dəqiqə çalışırlar ki, mənimlə münasibətləri düzəltsinlər ki, mən onların üzərinə qəti şəkildə getməyim. Onları elə günə salmışam ki, bu gün nokaut vəziyyətindədirlər.\n2 milyondan çox insanın maaş və pensiyasında artım olacaq


Prezident xanımı ilə\nPrezident xanımı ilə sərgidə\n12:06 04 Aprel 2014 Oxunub : 934\nAprelin 4-də Azərbaycan Respublikasının Prezidenti İlham Əliyev və xanımı Mehriban Əliyeva "AITF-2014" XIII Azərbaycan Beynəlxalq turizm və səyahətlər və "HOREX Caucasus 2014" VIII Qafqaz Beynəlxalq mehmanxana, restoran və supermarketlər üçün avadanlıq və ləvazimatlar sərgiləri işə tanış olublar.\nMədəniyyət və turizm naziri Əbülfəs Qarayev dövlətimizin başçısına və xanımına məlumat verdi ki, bu il sərgidə 38 ölkədən 351 şirkət və təşkilat təmsil olunur. Sərgi iştirakçılarının 60 faizdən çoxunu xarici, 40 faizini isə yerli şirkətlər təşkil edir.\nQeyd edildi ki, sərgidə iştirakçıların sayından əlavə digər bir rekord göstərici əvvəlki illərlə müqayisədə milli stendlərin çox olmasıdır. Sərgidə Azərbaycandan başqa öz ölkələrinin milli turizm agentlikləri və səfirliklərinin rəsmi dəstəyi ilə Argentina, Bolqarıstan, Macarıstan, Yunanıstan, Gürcüstan, Dominikan Respublikası, Misir, Xorvatiya, Hindistan, İndoneziya, İtaliya, Çin, Malayziya, Mərakeş, Sloveniya, Rusiya, Tailand, Türkiyə, Fransa, Monteneqro və Çex Respublikasından 24 milli və regional qrup iştirak edir. Bundan əlavə, bu il sərgidə Litva, Xorvatiya, Rusiya və Monteneqrodan turizm sənayesi üzrə beynəlxalq ekspertlər və Rusiya Federasiyasının Stavropol diyarından, eləcə də digər ölkələrdən nümayəndə heyətləri də qatılıblar.\nBildirildi ki, sərgi turizm xidmətlərinin geniş çeşidini nümayiş etdirir və turizm bazarının əsas fiqurlarını - turagentlik və turoperatorları, milli qrupları, beynəlxalq nümayəndəlikləri, avtomobil, hava və dəniz daşımaları üzrə şirkətləri, müxtəlif ölkələrin mehmanxana biznesi üzrə nümayəndələrini, turizm və ticarət assosiasiyalarını, eləcə də fəal və ekstremal istirahət turlarının təşkilatçılarını bir araya gətirib.\nQeyd edildi ki, "AITF-2014"də 80-dən çox turizm marşrutu nümayiş olunur. Bunların arasında Misir, Gürcüstan, Macarıstan, Malayziya, Birləşmiş Ərəb Əmirlikləri, Sloveniya, Tailand, Monteneqro və s. ölkələr xüsusi yer tutur. Eyni zamanda, bu sərgi turizm bazarında həm maraqlı istiqamətlərin, həm də yeniliklərin nümayişi ilə seçilir. Builki sərgidə Argentina, Dominikan Respublikası, Çin və Xorvatiya yeni turizm marşrutları ilə turistlərin diqqətini cəlb edib. Birillik fasilədən sonra Hindistan, Yunanıstan və Malayziya milli stendləri də yenidən sərgidə iştirak edir. Sərginin debütantları arasında Şri-Lanka, Keniya və Cənubi Afrika Respublikasının turizm şirkətləri də yer alıb.\nDiqqətə çatdırıldı ki, "AITF-2014" sərgisində tibbi turizm istiqamətini nümayiş etdirən iştirakçıların sayı əhəmiyyətli dərəcədə artıb. Bu turizm istiqamətinə xarici tibbi mərkəzlər, özəl və dövlət klinikaları, eləcə də Almaniya, Yunanıstan, İsrail, Kipr, Litva, Rusiya, Türkiyə və İsveçrənin diaqnostika mərkəzləri daxildir. Azərbaycan sanatoriyalarının nümayiş olunduğu pavilyonda Naftalan neftinin müalicəvi xassələri sərgiyə gələnlərin diqqətini daha çox cəlb edir.\nBildirildi ki, Azərbaycan regionlarının milli pavilyon çərçivəsində irimiqyaslı iştirakı sərginin ən maraqlı və koloritli hadisəsindən biridir. Azərbaycan üzrə turizm paketinin müxtəlifliyi istənilən turizm proqramını zənginləşdirə bilər. Regional ekspozisiyada Qəbələ, Qax, Quba, İsmayıllı, Zaqatala, Lerik, Masallı, Mingəçevir, Xaçmaz, Şamaxı, Şəmkir, Şəki, Naxçıvan Muxtar Respublikası və Sumqayıt şəhəri təmsil olunur. Burada turizm fəaliyyətinin müxtəlif növləri, o cümlədən kənd və ekoloji turizm, salçılıq, dağ-xizək, dəniz kurortları və s. üçün imkanlar nümayiş etdirilir.


Seymur Orucov: Gənclər 2018-ci ilin «Azərbaycan Xalq Cümhuriyyəti ili» elan olunmasını böyük ruh yüksəkliyi ilə qarşılayır – Editor.az\nAna səhifə » Gündəm » Seymur Orucov: Gənclər 2018-ci ilin «Azərbaycan Xalq Cümhuriyyəti ili» elan olunmasını böyük ruh yüksəkliyi ilə qarşılayır\nSeymur Orucov: Gənclər 2018-ci ilin «Azərbaycan Xalq Cümhuriyyəti ili» elan olunmasını böyük ruh yüksəkliyi ilə qarşılayır\n04:10 | 13.01.2018\n«Yeni Azərbaycan Partiyasının gəncləri 2018-ci ilin «Azərbaycan Xalq Cümhuriyyəti ili» elan olunmasını böyük ruh yüksəkliyi ilə qarşılayır». Bu fikri YAP Gənclər Birliyinin sədri, partiyanın Siyasi Şurasının üzvü Seymur Orucov deyib.\nS.Orucov bildirib ki, dövlət başçısının bu qərarı Azərbaycan gəncliyində vətənpərvərlik hisslərini daha da gücləndirir. Onun sözlərinə görə, gənclərimiz cümhuriyyət tarixi ilə fəxr edirlər.\n«Xalq Cümhuriyyəti dövrü Azərbaycan tarixinin ən şanlı səhifələrindən biridir. Şərqdə ilk demokratik dövlət quran xalqımız bununla böyük tarixə yazmış oldu. 2018-ci ilin «Azərbaycan Xalq Cümhuriyyəti ili» elan olunması cənab Prezidentin cümhuriyyət tarixinə, onun qurucularına verdiyi qiymətin göstəricisidir. YAP Gənclər Birliyi bu il çərvəsində bir sıra tədbirlər həyata keçirməyi nəzərdə tutur»-deyə, S.Orucov vurğulayıb.


Bakıda həkimlər həmkarlarını necə öldürdü – Təfərrüat\n"Laxtalanmış və təbii ki, qanı kəsilmiş mənbənin üstü açıldı və prafoz qanaxma nəticəsində Ceyhunun hemoqlobini 48 qr/ml-yə endi, halında kəskin pisləşmə müşahidə olundu".\nBunu Axar.az-a Bakıda Respublika Klinik Xəstəxanasında həkimlərin yanlış diaqnozu nəticəsində dünyasını dəyişən Gəncə şəhər 2 nömrəli Birləşmiş Uşaq Xəstəxanasının həkim pediatrı Ceyhun Bədəlovun həyat yoldaşı, filoloq-alim Təhminə Bədəlova deyib:\n"Əvvəla, Respublika Klinik Xəstəxanasından verilən açıqlamada qeyd olunur ki, guya Ceyhun Bədəlov ora Gəncədən gətirilib. Bu deyim xəstənin ağır olması təsəvvürünü yaratmağa xidmət edən açıqlamadır. Halbuki həyat yoldaşım Ceyhun Bədəlov Respublika Klinik Xəstəxanasına Gəncə şəhərindən deyil, Bakı şəhəri, Qara Qarayev pr. 47, mənzil 104 ünvanından iyunun 3-də Təcili Yardıma edilən müraciət nəticəsində aparılıb. Yoldaşım Bakıya müalicəyə deyil, ayın 4-də keçirilən imtahanda iştirak etmək üçün gəlmişdi, təkmilləşdirmə kursunda idi. Lakin qəflətən mədə-bağırsağında yaranan qanaxma nəticəsində halı pisləşdi və Təcili Tibbi Yardıma müraciət etdik.\nCeyhun Bədəlov xəstəxanaya 95 qr/ml hemoqlobinlə və halı-huşu tam özündə daxil olub. Respublika Klinik Xəstəxanasında xəstəni Rəşid həkim qəbul edib, müalicə həkimi isə Səidə həkim idi. Xəstəyə endoskopiya etməyin vacib olduğu bildirildi. Lakin Ceyhun qan xəstəliyi olduğunu bildirərək, bundan imtina etdi və xahiş etdi ki, ona hemotoloq həkimlər baxsın.\nLakin Səidə həkim təkidlə Ceyhunu endoskopiyaya getməyə məcbur etdi. Endoskopiya həkimi Şəfa xəstənin mədəsində xora olduğunu bildirdi və təzyiqli su ilə mədəni yudu. Laxtalanmış və təbii ki, qanı kəsilmiş mənbənin üstü açıldı və prafoz qanaxma nəticəsində Ceyhunun hemoqlobilini 48 qr/ml-yə endi, halında kəskin pisləşmə müşahidə olundu".\nTəhminə Bədəlova Səhiyyə Nazirliyinin qaynar xəttinə dəfələrlə zəng etdiklərini bildirib:\n"Səhiyyə Nazirliyinin qaynar xəttinə dəfələrlə edilən zənglərdən sonra xəstəxana rəhbərliyi bu işə cərrahları cəlb etdi və onlar xəstəni dərhal əməliyyata qaldırmaq istədilər. Lakin Ceyhun onda xora olmadığını bildirərək, əməliyyatdan imtina etdi. Onu da qeyd edim ki, iyunun 3-də xəstəni qəbul edən Rəşid həkim ayın 9-dək bir dəfə də olsa palataya gəlmədi və xəstənin vəziyyəti ilə maraqlanmadı. Yalnız ayın 9-da gəlib əməliyyat təklif etdi. Mən xəstənin həyat yoldaşı kimi əməliyyatdan imtina ərizəsi yazmışam. Lakin xəstədə xora diaqnozunun yanlış qoyulduğu təsdiqlənəndən sonra həkim həmin iltizamnaməni xəstəlik tarixindən götürüb, cırıb atıb. Mən həmin sənədin xəstəlik tarixinə əlavə edilməsini təkidlə tələb etsəm də, buna əməl olunmadı. İmran həkim bu dəfə Milli Onkologiya Mərkəzində təkrar endoskopiya etməyi məsləhət gördü. Milli Onkologiya Mərkəzində yenidən endoskopiya zamanı məlum oldu ki, mədədə heç bir xora yoxdur. Bu müayinənin diski və sənədi hal-hazırda məndədir. Burada xəstəyə "Rondü Osler" sindromu diaqnozu qoyulmuşdu. İkinci dəfə endoskopiya edildikdən sonra Ceyhunun vəziyyəti bir daha kəskin şəkildə pisləşdi və o, tədricən şok vəziyyətinə düşdü. Xəstəni bu vəziyyətdən isə yalnız qan vurmaqla çıxarmağa çalışdılar. Vəziyyətin daha da pisləşdiyini görəndən və Səhiyyə Nazirliyinin qaynar xəttinə edilən təkrar-təkrar zənglərdən sonra hemotoloqlar işə qarışsa da, vəziyyət həddindən artıq kritik olduğundan, heç bir nəticə vermədi, xəstəyə kəskin şok vəziyyətində heç bir yardımın edilmədiyini görüb onu Terapevtik Klinikaya yerləşdirsək də, vəziyyət çıxılmaz olduğundan, bir-iki saatdan sonra oradan da çıxardıq".\nXatırladaq ki, ötən gün Gəncə şəhər 2 nömrəli Birləşmiş Uşaq Xəstəxanasının həkim pediatrı Ceyhun Bədəlov öz həmkarlarının savadsızlığının qurbanı olub. Bakıda təkmilləşdirmə kurslarında olan həkim Ceyhun Bədəlovun qəflətən mədə-bağırsağında problem yaranıb və o, Respublika Klinik Xəstəxanasına müraciət edib. Yanlış diaqnoz və müalicənin nəticəsində isə C.Bədəlov vəfat edib.\nHəkim həmkarlarının savadsızlığının və biganəliyinin qurbanı olan pediatr Ceyhun Bədəlov bu gün Gəncə şəhərində torpağa tapşırılacaq.\n2014.06.18 / 11:25